...ΧΤΙ-ΖΩ ΓΗΠ-ΕΔΩ! : Μαΐου 2012\nΑντίο Ναέ μου...31/5/2003\nΘυμόμαστε, γυρίζοντας τον χρόνο πίσω...9 χρόνια...\nΤελευταία μέρα εντατικών προετοιμασιών για την ολοκλήρωση της κατεδάφισης της σκεπαστής, που θα είναι και το οριστικό τέλος των εργασιών κατεδάφισης του "Ν.Γκούμας" και του "Γ.Μόσχος". Όλα πρέπει να είναι έτοιμα για την αυριανή μέρα και οι υπεύθυνοι της κατασκευαστικής "τρέχουν" κυριολεκτικά.\nΗ αστυνομία έχει ενημερώσει τους κατοίκους των γύρω σπιτιών για την αυριανή δύσκολη κατεδάφιση και η οδός Φωκών όπως και οι παράπλευροι δρόμοι θα κλείσουν από νωρίς το πρωί.\nΗ αντίστροφη μέτρηση για το οριστικό αντίο 73 χρόνων ιστορίας έχει ξεκινήσει...\nΉταν 31 Μαϊου 2003...\nΑΕΚ:Κάτι παραπάνω από μία αθλητική ομάδα...\nΗ Αθλητική Ένωσις Κωνσταντινουπόλεως (A.E.K) είναι αθλητικός σύλλογος που ιδρύθηκε το 1924 στην Αθήνα. Η ιδρυτική συνέλευση έλαβε χώρα στις 30 Μαίου 1924. Η ιστορία της ΑΕΚ ξεκινά πολύ πιο πριν, από την Κωνσταντινούπολη, η οποία στα τέλη του 19ου αιώνα και στις αρχές του 20ου συγκέντρωνε μεγάλη πληθυσμιακή κοινότητα Ελλήνων, όπως και η Θεσσαλονίκη και η Σμύρνη, εκτός του τότε ελληνικού κράτους.\nΠηγή : aekfans21\nΑντίο Ναέ μου...30/5/2003\nΠροχωράει η συγκέντρωση χωμάτων στη σκεπαστή παρουσιάζοντας όμως και κάποια προβλήματα. Από το βάρος των χωμάτων, υποχωρούν οι μεταλικές πόρτες των Θυρών 9 και 11 με αποτέλεσμα να γεμίσει με χώμα το πεζοδρόμιο της οδού Φωκών. Δύο μπουλντόζες αναλαμβάνουν να μαζέψουν τα χώματα και εργάτες συγκολούν γερά τις πόρτες ώστε να μήν ξανασυμβεί τέτοιο γεγονός, κάτι που είναι και επικίνδυνο.\nΠλέον το χώμα που έχει μαζευτεί στη σκεπαστή είναι πολύ και τρείς υδροφόρες ρίχνουν συνέχεια νερό για να "κάτσει". Γι'αυτό το λόγο μια μπουλντόζα ανεβαίνει για να δοκιμάσει ο οδηγός της αν φτάνει την άκρη του πάνω διαζώματος της σκεπαστής. Η διαπίστωση είναι ότι χρειάζεται λίγο ακόμα, οπότε θα χρειαστεί να μεταφερθεί κι άλλο χώμα από την απέναντι πλευρά. Πάντως, ο χρόνος γυρνάει αντίστροφα και σε δύο μέρες ξεκινά η κατεδάφιση.\nΉταν 30 Μαϊου 2003...\nΑντίο Ναέ μου...29/5/2003\nΣυνεχίζονται όλες οι απαραίτητες εργασίες για την κατεδάφιση της σκεπαστής, που θα γίνει σε 2-3 μέρες όπως συναποφασίστηκε μεταξύ της J&P ΑΒΑΞ και της αστυνομίας. Οι εργάτες δουλεύουν ακατάπαυστα για να είναι όλα έτοιμα.\nΟ χώρος της πρώην Θύρας 21 έχει καθαρίσει τελείως και σκάβεται ενώ συνεχίζεται και η μεταφορά των χαλασμάτων για ανακύκλωση, στον χώρο του ΟΑΚΑ. Παράλληλα, έχουν ξεκινήσει και οι συζητήσεις, σε αρχικό στάδιο, για τον τρόπο που θα ξηλωθούν οι τέσσερις πυλώνες του γηπέδου.\nΉταν 29 Μαϊου 2003...\nΑντίο Ναέ μου...28/5/2003\nΣυνεχίζεται με γρήγορους όσο γίνεται ρυθμούς η μεταφορά χωμάτων στην σκεπαστή. Είναι μια βασική και συνάμα χρήσιμη διαδικασία ώστε να μπορέσουν οι μπουλντόζες να φτάσουν όσο πιο ψηλά γίνεται την σκεπαστή. Παράλληλα, συνεχίζεται το μάζεμα υλικών και η μεταφορά χαλασμάτων των ήδη γκρεμισμένων εξεδρών.\nΑυτό προβλέπεται να διαρκέσει 1-2 μέρες ακόμα γιατί αποφασίστηκε να γίνει η κατεδάφιση της σκεπαστής ημέρα Κυριακή σε συνεννόηση με την αστυνομία και μέχρι τότε πρέπει να είναι όλα έτοιμα. Περιμετρικά του γηπέδου έχει τοποθετηθεί περίφραξη εκτός από το σημείο εισόδου-εξόδου των φορτηγών.\nΉταν 28 Μαϊου 2003...\nΑντίο Ναέ μου...27/5/2003\nΣυνεχίζεται ασταμάτητα η μεταφορά χώματος από τον χώρο τις πρώην Θύρας 21, που σκάβεται, προς την σκεπαστή. Παράλληλα μαζεύονται και τα τελευταία χαλάσματα του "Γ.Μόσχος" και του "Ν.Γκούμας" από την πλευρά της οδού Καπαδοκίας.\nΈνα πολύ μεγάλο μέρος του αγωνιστικού χώρου έχει καθαριστεί. Οι υπεύθυνοι της J&P ΑΒΑΞ κατέληξαν στο πότε και πώς θα κατεδαφιστεί η σκεπαστή και ετοιμάζονται γι'αυτό σε συνεργασία με την αστυνομία, για λόγους ασφαλείας.\nΉταν 27 Μαϊου 2003...\nστις 1:49 π.μ. 1 σχόλιο:\nΑντίο Ναέ μου...26/5/2003\nΘυμόμαστε, γυρίζοντας τον χρόνο πίσω...\n9 χρόνια πρίν...\nΓια δεύτερη μέρα οι μπουλντόζες συνεχίζουν να "ασχολούνται" με τα χαλάσματα των ήδη γκρεμισμένων εξεδρών κι αυτό γιατί πρέπει να καθαρίσει ο χώρος ώστε να μπορέσουν να συνεχιστούν οι εργασίες κατεδάφισης. Φορτηγά πηγαινοέρχονται συνέχεια μεταφέροντας μπάζα, σίδερα και ότι άλλο πρέπει να απομακρυνθεί.\nΠαράλληλα συνεχίζεται και η μεταφορά χώματος από τον χώρο της πρώην Θύρας 21 πρός τη σκεπαστή, μια διαδικασία που προβλέπεται να κρατήσει μερικές μέρες για να μπορέσουν οι μπουλντόζες να κατεδαφίσουν το υπάρχον κομμάτι της σκεπαστής καλύτερα. Στο χώρο του γηπέδου επί της οδού Καπαδοκίας τοποθετείται περιμετρικά περίφραξη για λόγους ασφαλείας.\nΉταν 26 Μαϊου 2003...\nΑντίο Ναέ μου...25/5/2003\nΟι εργασίες κατεδάφισης έχουν σταματήσει και η μέρα είναι αφιερωμένη σε διάφορες μικροδουλειές που έχουν μείνει σε εκκρεμότητα. Από όποια πλευρά κι αν περάσεις διακρίνεις το απόλυτο κενό,χαλάσματα και συντρίμμια παντού.Καταστρώνονται τα πλάνα για τις εργασίες που θα γίνουν με κύρια, τον τρόπο κατεδάφισης του υπόλοιπου της σκεπαστής.\nΠαράλληλα, συνεχίζεται η μεταφορά χώματος στην σκεπαστή από τον χώρο που βρισκόταν το πέταλο του "Ν.Γκούμας" καθώς και η μεταφορά των τελευταίων προς ανακύκλωση υλικών. Οπαδοί της ΑΕΚ κάθονται στο πεζόδρομο της οδού Καπαδοκίας παρατηρώντας τον χώρο και συζητώντας για ότι έχει γίνει ως τώρα και κυρίως για το μέλλον.\nΉταν 25 Μαϊου 2003...\nΑντίο Ναέ μου...24/5/2003\nΘυμόμαστε,γυρίζοντας τον χρόνο πίσω...\nΤο τελευταίο κομμάτι της Θύρας 16-17 που έστεκε ακόμα κατεδαφίστηκε κι αυτό, ενώ παράλληλα οι μπουλντόζες συνεχίζουν να μαζεύουν τα χαλάσματα από τις εξέδρες της οδού Καπαδοκίας. Πλέον, η μόνη εξέδρα που στέκει ακόμα όρθια, αν και λαβωμένη, είναι η σκεπαστή και οι προβολείς.\nΣτη σκεπαστή προχωράει τα μάζεμα χωμάτων στο κάτω διάζωμα ενώ συνεχίζουν να κατεδαφίζουν και λίγα κομμάτια του πάνω διαζώματος. Ένα σύνθημα που είναι γραμμένο στην κεντρική Θύρα 10, εκφράζει την ευγνωμοσύνη μας σε έναν άνθρωπο που έδωσε τα πάντα για την ΑΕΚ. Έναν άνθρωπο που έβαλε ακόμα και υποθήκη το σπίτι του για το δημιούργημά του, που τώρα είναι μισογκρεμισμένο...\n"ΘΕΙΕ ΛΟΥΚΑ Σ'ΕΥΧΑΡΙΣΤΟΥΜΕ..."\n΄Ηταν 24 Μαϊου 2003...\nΑντίο Ναέ μου...23/5/2003\nΟ γερανός πλησιάζει την Θύρα 18...ένας εργάτης ξεβιδώνει τις βίδες...η μαρμάρινη επιγραφή δένεται, "αποκαθηλώνεται" και τοποθετείται στο πεζόδρομο της οδού Καπαδοκίας. Απο εκεί, οι εργάτες την μεταφέρουν στα γραφεία της κατασκευαστικής λίγο πιο πέρα. Τον λόγο τώρα πλέον έχουν οι μπουλντόζες που κατεδαφίζουν τις εξέδρες του Ναού μέχρι και ένα μέρος της Θύρας 16-17 και της μπουτίκ, η οποία διαλύθηκε.\nΗ οδός Καπαδοκίας γεμίζει σκόνη και το μέγεθος της καταστροφής έγινε ορατό όταν καθάρισε η ατμόσφαιρα. Ο σιδερένιος Δικέφαλος κομματιάζεται από την κατεδάφιση, αλλα σώνεται τελικά και τοποθετείται στα γραφεία της κατασκευαστικής. Οι μόνες εξέδρες που είναι ακόμα όρθιες ,αν και βαριά λαβωμένες, είναι η σκεπαστή και ενα κομμάτι της Θύρας 16-17. Όπου κι αν γυρίσεις το βλέμμα σου, διακρίνεις χαλάσματα και συντρίμμια, εκεί όπου πρίν 23 μέρες έστεκε υπερήφανο το Στάδιον "Νίκος Γκούμας"...ο Ναός της ΑΕΚ...η φωλιά του Δικέφαλου Αετού!\nΉταν 23 Μαϊου 2003...\nΠαρουσιάστηκε σχέδιο για την Νέα Φιλαδέλφεια\nΣήμερα στην Νέα Φιλαδέλφεια έγινε παρουσίαση του νέου σχεδίου για γήπεδο απουσία της Ερασιτεχνικής ΑΕΚ!\nΈγινε ενημέρωση σήμερα και παρουσίαση του σχεδίου για γήπεδο στην Νέα Φιλαδέλφεια από τον Βασίλη Καπετανόπουλο και τον Τάκη Βουδούρη μετά την τελευταία τροπολογία που πέρασε στη Βουλή ο Γιάννης Βούρος. Και το σχέδιο αυτό είναι το τροποποιημένο, από το αρχικό του Γιάννη Γρανίτσα και του αρχιτέκτονα κ.Στρατηγέα. Στο μαγαζί της Βάνας Κανάκη βρέθηκαν μέλη του Δ.Σ. των Παλαιμάχων της ΑΕΚ (Σεραφείδης, Σιμιγδαλάς, Καραγκιοζόπουλος, Αντωνόπουλος), η Δήμαρχος Έφη Αποστολάκη, οι Ανατολιωτάκης, Πάντζας, Βούρος, ο πρώην πρόεδρος της Ερασιτεχνικής Θανάσης Μιχαήλ και ο Κυριάκος Χήνας. Όμως δεν προσκλήθηκε η νυν διοίκηση της Ερασιτεχνικής, η οποία και έχει τον πρώτο λόγο σε κάθε προσπάθεια για γήπεδο μια και της ανήκει το οικόπεδο και είναι το ερασιτεχνικό σωματείο… Δόθηκε έμφαση στο γεγονός ότι το σχέδιο έχει ήπιες εμπορικές χρήσεις και είναι ευκαιρία αυτή την εποχή να γίνει το γήπεδο. Και επίκειται συνάντηση όλων των δυνάμεων της ΑΕΚ και του Δήμου προκειμένου να χαράξουν πορεία και να αρχίσουν τα έργα, ενώ έχει και παρουσίαση σε σλάιντς.\nΑντίο Ναέ μου...22/5/2003\nΣτην διασταύρωση των οδών Πατριάρχου Κωνσταντίνου και Φωκών από νωρίς το πρωί η αστυνομία προχώρησε σε διακοπή της κυκλοφορίας. Άρχισε η κατεδάφιση της Θύρας 5-6-7 και της σκάλας της Θύρας 8, η οποία ολόκληρώθηκε αργά το μεσημέρι. Η διαδικασία κράτησε αρκετές ώρες και ήταν επίπονη, ο δρόμος γέμισε με μπουλντόζες, υδροφόρες, φορτηγά και χαλάσματα και παραδόθηκε στην κυκλοφορία νωρίς το απόγευμα.\nΟλοκληρώθηκε και η κατεδάφιση της Θύρας 19-20 και της εισόδου των αποδυτηρίων από την οδό Καπαδοκίας. Παράλληλα έχουν ξεκινήσει και οι διαδικασίες για την ασφάλεια των παρακείμενων κατοικιών του δρόμου, καθώς οι εργάτες "ντύνουν" εξωτερικά τα κτίρια με ειδικό προστατευτικό πλέγμα για να μην υπάρξει ο οποιοσδήποτε κίνδυνος όταν θα κατεδαφιστούν και οι υπόλοιπες εξέδρες του "Ν.Γκούμας", ενημερώνοντας και τους ιδιοκτήτες να μην παρκάρουν τα οχήματά τους την επόμενη μέρα.\nΉταν 22 Μαϊου 2003...\nΑντίο Ναέ μου...21/5/2003\nΘυμόμαστε γυρίζοντας τον χρόνο πίσω...\nΟι μπουλντόζες "τα έβαλαν" για τα καλά με την σκεπαστή και οι σκάλες του πάνω διαζώματος στις Θύρες 8 και 12 έγιναν ο στόχος τους. Για να γκρεμίσουν τη σκάλα της Θύρας 12, η μία μπουλντόζα έπρεπε να βγεί έξω από το γήπεδο με αποτέλεσμα να προκληθεί ένα μικρό κυκλοφοριακό πρόβλημα στην οδό Φωκών.\nΗ δεύτερη μπουλντόζα συνεχίζει την κατεδάφιση του κάτω διαζώματος στις Θύρες 9-11, ενώ η τρίτη "ασχολείται" με την σκάλα της Θύρας 8 από μέσα.\nΣτους τοίχους του "Ν.Γκούμας" στην οδό Καπαδοκίας, τα συνθήματα που είναι γραμμένα εκφράζουν τα συναισθήματα όλων των Ενωσιτών οπαδών...\n"Για πάντα στην καρδιά μας..."\nΉταν 21 Μαϊου 2003...\nΑντίο Ναέ μου...20/5/2003\nΤο "Γ.Μόσχος" είναι πλέον μια γλυκιά ανάμνηση...το κλειστό γήπεδο που πήρε το όνομά του προς τιμήν του αείμνηστου παίκτη της ΑΕΚ Γιώργου Μόσχου κατεδαφίστηκε ολοκληρωτικά, με τις μπουλντόζες να μαζεύουν τα χαλάσματά του από την οδό Καπαδοκίας.\nΗ διαδικασία κατεδάφισης της σκεπαστής συνεχίζεται και όλο το κάτω διάζωμα στις Θύρες 9-11 γκρεμίστηκε για να γεμίσει με χώμα, ώστε να "σκαρφαλώσουν" οι μπουλντόζες και να μπορέσουν να κατεδαφίσουν και το πάνω διάζωμα, στις Θύρες 8-12. Παράλληλα, ένα μέρος του πάνω διαζώματος στην Θύρα 12 ξεκίνησε κι αυτό να "πέφτει". Στον αγωνιστικό χώρο τα φορτηγά συνεχίζουν να μαζεύουν τα διάφορα υλικά που είναι μαζεμένα για να ανακυκλωθούν, ώστε να ελευθερωθεί και χώρος ούτως ώστε να γίνουν οι εκσκαφές στην πορεία.\nΉταν 20 Μαϊου 2003...\nΑντίο Ναέ μου...19/5/2003\nΣυνεχίζεται η κατεδάφιση του "Γ.Μόσχος", με το μεγαλύτερο μέρος του να αποτελεί παρελθόν. Μέχρι το μεσημέρι έχει μείνει ακόμα όρθια η πλευρά της οδού Καπαδοκίας, με το παράδοξο πως ακόμα δεν έχει ξηλωθεί ο ηλεκτρονικός πίνακας του γηπέδου.\nΑπό το πρωί ξεκίνησε και η κατεδάφιση της σκεπαστής, στην αρχή από το κάτω διάζωμα στις Θύρες 9-11 και στη συνέχεια ένα μέρος του επάνω από την πλευρά της Θύρας 8. Αυτό είναι το πιο δύσκολο μέρος της κατεδάφισης, αφού η σκεπαστή είναι η πιο ψηλή εξέδρα του "Ν.Γκούμας". Γι'αυτό τον λόγο, οι άνθρωποι της J&P ΑΒΑΞ μελετούν τον τρόπο που θα γίνει η κατεδάφισή της χωρίς να υπάρξει κίνδυνος, λόγω του ότι βρίσκεται σε "απόσταση αναπνοής" από την οδό Φωκών και τις παρακείμενες κατοικίες.\nΉταν 19 Μαϊου 2003...\nΑντίο Ναέ μου...18/5/2003\nΣυνεχίζονται οι διάφορες μικροεργασίες που είναι απαραίτητες μέσα κι έξω από το Ναό. Μπροστά στην σκεπαστή, προχωράει η δημιουργία ενός χωμάτινου λόφου σε όλο το μήκος της για να μπορέσουν οι μπουλντόζες να ξεκινήσουν την κατεδάφισή της.\nΑρχίζει σιγά σιγά να καθαρίζει ο αγωνιστικός χώρος από τα διάφορα αντικείμενα του γηπέδου, τα οποία πρέπει να ανακυκλωθούν ενώ παράλληλα, συνεργείο ηλεκτρολόγων ξεκίνησε τις εργασίες για την απομάκρυνση των κεντρικών ηλεκρικών εγκαταστάσεων κάτω από την Θύρα 16-17 του "Ν.Γκούμας" καθώς και του "Γ.Μόσχος" αργότερα.\nΉταν 18 Μαϊου 2003...\nΑντίο Ναέ μου...17/5/2003\nΘυμόμαστε και γυρίζουμε τον χρόνο πίσω...\nΟι μπουλντόζες έχουν σιγήσει...\nΌτι πιο όμορφο και συγκινητικό μέσα στο μουντό τοπίο του μισογκρεμισμένου Ναού...\nΗ καρδιά μίλησε και η φλόγα της ψυχής άναψε...\nΜπορεί να μήν ήταν τη συγκεκριμένη μέρα αλλά λίγη σημασία έχει...πώς να θυμάσαι ακριβώς τί έγινε και πότε, όταν στο μυαλό ξαναγυρνάει αυτή η στιγμή;\nΜια στιγμή που κανείς δεν ευχόταν να ζήσει...μια στιγμή 73 χρόνων ιστορίας!\nΟ δικός μας αποχαιρετισμός...\nΟ Πικραμένος και το «όχι» του ΣτΕ για την Νέα Φιλαδέλφεια\nΟ νέος πρωθυπουργός της χώρας ήταν αρνητικός στην εισήγηση του για κατασκευή γηπέδου στον Ναό το 2003 ως εισηγητής, τότε, του ΣτΕ.\nΟ Παναγιώτης Πικραμένος είναι ο νέος υπηρεσιακός Πρωθυπουργός της χώρας, αλλά το… παρασκήνιο είναι ότι έχει παρελθόν με την ΑΕΚ. Και αυτό διότι το 2003 ήταν εισηγητής και τώρα πρόεδρος του Συμβουλίου της Επικρατείας που είχε αρνητική εισήγηση για την κατασκευή γηπέδου στην Νέα Φιλαδέλφεια μετά την προσφυγή των 131 πολιτών σε αυτό! Μια απόφαση που από τότε καταδίκασε τον κιτρινόμαυρο σύλλογο σε οικονομικό και αγωνιστικό επίπεδο (ΠΑΕ, ΚΑΕ και Ερασιτεχνική) και ανάγκασε την ΑΕΚ να τρέχει σε διάφορα γήπεδα της Αθήνας για να στεγάσει όλα τα τμήματα της, την στιγμή που είχε (και έχει) δικό της (αναξιοποίητο) οικόπεδο στην Νέα Φιλαδέλφεια. Και όσα να’ ναι το όνομα του κ.Πικραμένου, προκαλεί πολύ… πίκρα στον κόσμο της ΑΕΚ.\nΑντίο Ναέ μου...16/5/2003\nΤο ΓΗΠ-ΕΔΩ club θυμάται και γυρίζει τον χρόνο πίσω...\nΟι μπουλντόζες "έπιασαν δουλειά" από νωρίς καθώς έχει ξεκινήσει η κατεδάφιση κατά το ήμιση, της Θύρας 18 μέχρι και ένα μέρος της Θύρας 16-17. Οι σουίτες δεν έχουν ξηλωθεί τελείως,ενώ είναι ορατές πλέον μερικές από τις αίθουσες που υπήρχαν κάτω από τις εξέδρες, όπως και ένα μέρος των αποδυτηρίων.\nΠαράλληλα συνεχίζεται η κατεδάφιση και στο "Γ.Μόσχος". Οι μπουλντόζες "τρώνε" κυριολεκτικά τις εξέδρες ενώ στον υπόλοιπο χώρο του "Ν.Γκούμας" συνεχίζεται το μάζεμα διαφόρων υλικών του γηπέδου για ανακύκλωση, όπως πλαστικών και σίδερων. Έχει ξεκινήσει μπροστά από την σκεπαστή η συγκέντρωση χωμάτων από άλλα σκαπτικά μηχανήματα σε όλο το μήκος της. Ο χωμάτινος αυτός όγκος θα βοηθήσει στην κατεδάφιση της σκεπαστής, αφού είναι η ψηλότερη εξέδρα του Ναού.\nΉταν 16 Μαϊου 2003...\nΑντίο Ναέ μου...15/5/2003\nΟι μπουλντόζες έχουν "εισβάλει" για τα καλά πια στο "Γ.Μόσχος" και μέχρι το απόγευμα, το μισό γήπεδο είναι πλέον χαλάσματα. Το μόνο που έχει μείνει ακόμα όρθιο είναι η πλευρές της οδού Καπαδοκίας και του άλσους.\nΤο σκέπαστρο της Θύρας 18 του "Ν.Γκούμας" είναι και αυτό παρελθόν και τα κομμάτια του κείτονται μπροστά στα "μάρμαρα" της εξέδρας των επισήμων, μέχρι να τα παραλάβουν τα φορτηγά. Παρελθόν αποτελεί και το μικρό μαγαζάκι-cafe, που δεν λειτουργούσε, και που υπήρχε ανάμεσα στα δύο γήπεδα ποδοσφαίρου και μπάσκετ. Παράλληλα, συνεχίζεται και το μάζεμα των συντριμμιών του Ναού ώστε να απελευθερωθεί χώρος.\nΉταν 15 Μαϊου 2003...\nΑντίο Ναέ μου...14/5/2003\nΕνώ έχουν ξεκινήσει οι εργασίες για το ξήλωμα του σκεπάστρου της Θύρας 18 με ένα μεγάλο γερανό να έχει αναλάβει αυτή την δουλειά, οι μπουλντόζες "εισβάλλουν" στο κλειστό "Γ.Μόσχος" κατεδαφίζοντας το κομμάτι που "κολλούσε" με το "Ν.Γκούμας".\nΠαράλληλα, συνεχίζεται η φόρτωση και μεταφορά με φορτηγά των υπολοίπων συντριμμιών του Ναού από την πλευρά που υπήρχε η Θύρα 3 ενώ από την εξωτερική πλευρά της, τοποθετούνται ειδικά συρματοπλέγματα για ασφάλεια και προστασία των πεζών που κυκλοφορούν από το άλσος.\nΉταν 14 Μαϊου 2003...\nΑυτή είναι η οικογένεια μας και αυτό είναι το σπίτι μας...\nΜε συγκινητικό τρόπο σχεδόν με γυμνά χέρια τα αδέρφια μας ξερίζωναν χόρτα και μάζευαν μπάζα στον Ναό της Νέας Φιλαδέλφειας προετοιμάζοντας το έδαφος για το διήμερο φεστιβάλ που διοργανώνει Original για να γιορτάσει τα 30 χρόνια από την ίδρυση της... Το συμμάζεμα του ιστορικού χώρου θα συνεχιστεί μέσα στην εβδομάδα.\nΑντίο Ναέ μου...13/5/2003\nΟι Θύρες 19-20 είναι πλέον ανάμνηση, ενώ οι μπουλντόζες έφτασαν μέχρι και την φυσούνα των αποδυτηρίων του "Ν.Γκούμας", η οποία γκρεμίστηκε. Παράλληλα, συνεχίζεται η κατεδάφιση κατά το ήμιση, της Θύρας 5-6-7 μέχρι την σκεπαστή.\nΈνας μικρός γερανός ανέλαβε την φόρτωση των πάγκων μπροστά στην Θύρα 18 σε φορτηγό, ενώ μερικά μέτρα πιο δίπλα ένας άλλος γερανός, μεγαλύτερος, κατέβασε τον πίνακα του σκόρ ούτως ώστε να μπορέσει να ξεκινήσει η κατεδάφιση του "Γ.Μόσχος". Οι αίθουσες του Ναού είναι πλέον άδειες, ενώ εργάτες της κατασκευαστικής ξηλώνουν σιγά σιγά τις σουίτες και κάποιες άλλες εγκαταστάσεις στην Θύρα 18.\nΉταν 13 Μαϊου 2003...\nΘα κορυφωθούν την εβδομάδα που έρχεται οι επαφές για την προκήρυξη του διαγωνισμού για το γήπεδο στη Νέα Φιλαδέλφεια.\nΗ επόμενη εβδομάδα είναι ιδιαίτερα σημαντική για το θέμα του γηπέδου της ΑΕΚ στη Νέα Φιλαδέλφεια. Στην ουσία θα κορυφωθούν οι συναντήσεις και οι συζητήσεις που έχουν να κάνουν με την προκήρυξη διαγωνισμού για το γήπεδο στη Νέα Φιλαδέλφεια. Η ΠΑΕ θέλει να είναι ενήμερη για όλα, αν και ο βασικός ρόλος στην όλη ιστορία ανήκει στην Ερασιτεχνική ΑΕΚ. Την εβδομάδα που έρχεται λοιπόν θα έχουμε μπαράζ συναντήσεων για το συγκεκριμένο θέμα. Αναμένεται συνάντηση του Ανδρέα Δημητρέλου με την Ερασιτεχνική. Κατόπιν ο πρόεδρος της ΠΑΕ θα συναντηθεί με τους Βούρο και Καπετανόπουλο προκειμένου να πάρει πληροφορίες και από τη δική τους πλευρά, αλλά και να ρωτήσει την άποψή τους γι' αυτό το θέμα. Εφόσον τρέξουν οι εξελίξεις τότε θα έχουμε δύο Δ.Σ.: ένα της ΠΑΕ και ένα της Ερασιτεχνικής, προκειμένου να ενημερωθούν τα μέλη για τις όποιες διαδικασίες. Από εκεί και πέρα στην ιστορία θα μπουν τα σχέδια και οι νόμοι που έχουν ήδη ψηφιστεί.\nΌλα αυτά μπορούν να προχωρήσουν μέσα στον Μάιο ώστε να έχουμε ακόμα και μέσα στον Ιούνιο την προκήρυξη του διαγωνισμού. Πρέπει όμως να υπάρξει... τρέξιμο.\nΌταν θα γυρίσεις λεβέντη μου σπίτι σου...\nΗ φωτογραφία του πιτσιρικά που παρακολουθεί μόνος του την αγαπημένη του ΑΕΚ στις "γυμνές" εξέδρες του ΟΑΚΑ αποτελεί εικόνα αντίστασης προς όλα αυτά που ζούμε σήμερα... Κόντρα στο κύμα των διορισμένων από το κράτος πρωταθλητών, κόντρα στους σύγχρονους καιρούς με τις ανέσεις και λούσα του ΟΑΚΑ... Αυτός ο πιτσιρικάς που δεν τον ξέρουμε, είναι ο Ενωσίτης του μέλλοντος. Αντιστέκεται σε μαύρα σημάδια των καιρών, πολεμάει κόντρα σε αυτό που βλέπει - μια μέτρια προς κακή (αγωνιστικά) ΑΕΚ - και υψώνει το λάβαρο της αντίστασης με υπερηφάνεια. Αυτός ο μικρός δεν έχει ποτέ του δει την Νέα Φιλαδέλφεια. Δεν την γνώρισε. Είναι υποχρέωση όλων μας να τον φέρουμε στο σπίτι του...\nΑντίο Ναέ μου...12/5/2003\nΟι εργασίες κατεδάφισης συνεχίζονται και "σειρά παίρνει" η Θύρα 19-20 η οποία μέχρι το μεσημέρι κατά το ήμιση, αποτελεί παρελθόν.Παράλληλα ένας μεγάλος γερανός ξανακάνει την εμφάνισή του στο "Ν.Γκούμας", αυτή την φορά για να ξηλωθεί ο πίνακας του σκόρ που βρίσκεται τοποθετημένος στο κλειστό, πάνω από την κατεδαφισμένη πλέον Θύρα 21.\nΑρχίζουν σιγά-σιγά και οι εργασίες ξηλώματος του σκεπάστρου και των σουιτών που βρίσκονται στην Θύρα 18 ,ενώ οι υπόλοιπες μπουλντόζες συνεχίζουν το μάζεμα των μπάζων. Οι υπεύθυνοι της J&P ΑΒΑΞ σχεδιάζουν τον τρόπο της κατεδάφισης των εξεδρών του Ναού επί της οδού Καπαδοκίας,αφού σε κοντινή απόσταση βρίσκονται σπίτια και υπάρχει κίνδυνος ατυχήματος.\nΉταν 12 Μαϊου 2003...\nΣύμπλευση ΠΑΕ - Ερασιτεχνικής για το γήπεδο\nΣε κλίμα απόλυτης συνεργασίας πραγματοποιήθηκε συνάντηση του προέδρου της ΠΑΣΕ Αντρέα Δημητρέλου με τον ομόλογο του της Ερασιτεχνικής Κώστα Παπαδημητρίου και τον Γενικό Γραμματέα Βασίλη Τόγελο.\nΟ πρόεδρος της ΠΑΕ έθεσε επί τάπητος την προοπτική προκήρυξης διαγωνισμού για την κατασκευή του γηπέδου στη Νέα Φιλαδέλφεια. Παράλληλα συζητήθηκε και η προοπτική ισχύος προηγούμενων δικαστικών αποφάσεων (και του ΣτΕ) που έδιναν στην ΑΕΚ το δικαίωμα για την άμεση έναρξη των έργων. Συμφωνήθηκε να διερευνηθεί το τοπίο σε νομικό πλαίσιο τόσο από την πλευρά της ΠΑΕ όσο και από την πλευρά της Μάνας ΑΕΚ και να επαναληφθεί η συνάντηση το ταχύτερο δυνατό για να οριοθετηθούν οι στόχοι. Το κλίμα στην συνάντηση ήταν εξαιρετικό και διαφαίνεται η διάθεση και από τις δυο πλευρές για συνεργασία με στόχο και σκοπό την επιστροφή της Ένωσης στη δική της πατρίδα... Η νέα νέα συνάντηση των δυο πλευρών αναμένεται στα μέσα της επόμενης εβδομάδας οπότε και θα έχουν προκύψει και "ειδήσεις" από νομικής πλευράς για το τι ισχύει και τι δεν ισχύει...\nΣα να μην πέρασε μία μέρα...\nΤην Κυριακή 09:00 θα πρέπει ΟΛΟΙ να βρισκόμαστε στο χώρο του γηπέδου ΜΑΣ, στη Νέα Φιλαδέλφεια... Ο καθαρισμός του χώρου είναι απαραίτητη προϋπόθεση για να μπορέσουμε να γιορτάσουμε τα 30 χρόνια Ιστορίας της Οικογένειας...\nΌσοι θέλετε να γνωρίσετε...\nΠηγή : original 21\nΑντίο Ναέ μου...11/5/2003\nΗ μέρα είναι "ανενεργή" λόγω Κυριακής...μιας Κυριακής τελείως διαφορετικής.Αντί ποδοσφαιριστών, στον αγωνιστικό χώρο του "Ν.Γκούμας" βρίσκονται παρακαρισμένα φορτηγά και μπουλντόζες και στις εξέδρες επικρατεί η απόλυτη σιωπή.\nΟ Ναός έχει "γυμνωθεί" αφού πλέον όλα τα καθίσματα έχουν αφαιρεθεί πλήν λίγων που έχουν μείνει στην Θύρα 8 της σκεπαστής, ενώ την επόμενη μέρα θα συνεχιστεί και η αφαίρεση του σκεπάστρου της Θύρας 18, η οποία έχει ξεκινήσει την προηγούμενη.Οπαδοί της ΑΕΚ, όλων των ηλικιών, περνούν από το γήπεδο για να δούν την πορεία των μέχρι τότε εργασιών, και να αναπολήσουν τις στιγμές που έζησαν στο Ναό μέσα από συζητήσεις μεταξύ τους.\nΉταν 11 Μαϊου 2003...\nΣυνάντηση για τον σχεδιασμό κατασκευής του γηπέδου στη Νέα Φιλαδέλφεια είναι προγραμματισμένη για σήμερα μεταξύ του προέδρου της ΠΑΕ Αντρέα Δημητρέλου, του ομόλογου του της Ερασιτεχνικής Κώστα Παπαδημητρίου και του Γενικού Γραμματέα της Ερασιτεχνικής Βασίλη Τόγελου.\nΗ συνάντηση θα γίνει κατόπιν αιτήματος του προέδρου της ΠΑΕ ο οποίος όπως αποκάλυψε χθες το aek-live.gr επιθυμεί (με την σύμφωνη γνώμη και του Ντέμη Νικολαϊδη) την προκήρυξη διαγωνισμού για την ανάληψη του έργου. Τα αποτελέσματα της συνάντησης αναμένονται με ενδιαφέρον αφού η διοίκηση της Ερασιτεχνικής ΑΕΚ έχει προχωρήσει αρκετά στον σχεδιασμό του όλου έργου μέσω του Αρχιτεκτονικού γραφείου του κ. Αγιοστρατίτη.\nΑντίο Ναέ μου...10/5/2003\nΗ μέρα κυλάει "ήρεμα" καθώς οι μπουλντόζες "ασχολούνται" με τα χαλάσματα των εξεδρών του "Ν.Γκούμας" τα οποία πρέπει να απομακρυνθούν από τον χώρο.Τα δημοσιογραφικά θεωρεία έχουν, κατά το ήμιση, απομακρυνθεί κι αυτά και οι εργάτες συνεχίζουν το ξήλωμα των καθισμάτων του Ναού.\nΈχει ξεκινήσει ήδη και το άδειασμα των αιθουσών του γηπέδου (καθυστερημένα), ενώ ξεκινά σιγά-σιγά και η διαδικασία για το ξήλωμα του σκεπάστρου της Θύρας 18. Δεκάδες φορτηγά πηγαινοέρχονται και μπαινοβγαίνουν, και ενδιάμεσα λίγοι οπαδοί παρακολουθούν από την Θύρα 10 της σκεπαστής, στην οποία υπάρχει άνθρωπος της κατασκευαστικής απαγορεύοντας την είσοδο για λόγους ασφαλείας. Το "Γ.Μόσχος" δέν μπορεί πιά να λέγεται "κλειστό", καθώς η οροφή του κατα 90% δέν υπάρχει.\nΉταν 10 Μαϊου 2003...\nH κινεζική CSCEC ζήτησε επίσημα στοιχεία από την Μάνα ΑΕΚ\nΗ κατασκευαστική εταιρία CSCEC από την Κίνα, που εκπροσωπείτε στην Ελλάδα από επιχειρηματία του οποίου η ταυτότητα δεν έχει γίνει γνωστή, κατέθεσε έγγραφη κοινοποίηση ενδιαφέροντος για την κατασκευή του γηπέδου στη Νέα Φιλαδέλφεια!\nΗ πρόταση έφτασε στα γραφεία της Μάνας ΑΕΚ μέσω\nτου διαμεσολαβητικού κρίκου που είναι Έλληνας και κατοικεί στην Ελλάδα. Ο άνθρωπος αυτός έχει ήδη συναντηθεί (αρκετές φορές μάλιστα...) με τον Γιάννη Βούρο ο οποίος επιμένει ότι η πρόταση είναι σοβαρή και υλοποιήσιμη... Ο διαμεσολαβητής έχει συναντηθεί και με τον πρόεδρο των Supporters Μάκη Κασνακίδη o οποίος με την σειρά του έχει ενημερώσει σε κατ΄ιδίαν συνάντηση τον πρόεδρο της Μάνας ΑΕΚ Κώστα Παπαδημητρίου για την επαφή του αυτή. Tο aek-live.gr σας αποκαλύπτει σήμερα και την ύπαρξη έγγραφης πρότασης ενδιαφέροντος η οποία αναμένεται να απαντηθεί το συντομότερο δυνατό. Τα στοιχεία αυτά έχει στην κατοχή του ο Γιάννης Βούρος ο οποίος έχει αναλάβει το έργο των επαφών με τον εκπρόσωπο των Κινέζων και ενημερώνει και την διοίκηση της Μάνας ΑΕΚ για την πορεία των εξελίξεων. Όπως και να έχει η Μάνα ΑΕΚ δεν θα καθήσει θεατής στην όλη ιστορία αφού η κατασκευή του γηπέδου περνάει από το χέρι της... Φιλτράρει όλες τις περιπτώσεις, τις αξιολογεί και θα δώσει (αυτό είναι το μόνο σίγουρο) σε όλους την ευκαιρία να δείξουν τι μπορούν να κάνουν. Επί της ουσίας θα παιχτεί το παιχνίδι γιατί από λόγια αέρος και υποσχέσεις στην ΑΕΚ έχουμε χορτάσει. Η φωτογραφία είναι από το έργο κατασκευής γηπέδου από την κινεζική CSCEC στην Αιθιοπία...\nΔιαγωνισμό για τη Νέα Φιλαδέλφεια προκηρύσσει η ΑΕΚ\nΔιαβάστε πόσες χιλιάδες θέσεις θα έχει το ποδοσφαιρικό γήπεδο, πόσες το μπάσκετ, πόσες θέσεις παρκινγκ προβλέπονται και πόσες χιλιάδες τ.μ. για εμπορικές χρήσεις.\nΜπροστά στο τελευταίο και πιο σημαντικό βήμα για να ανοίξει και ουσιαστικά ο φάκελος «γήπεδο στη Νέα Φιλαδέλφεια», βρίσκεται η ΑΕΚ, η οποία εντός των επόμενων ημερών αναμένεται να προκηρύξει διαγωνισμό ενδιαφέροντος για υποψήφιους κατασκευαστές-επενδυτές. Σύμφωνα με πληροφορίες, ο Ανδρέας Δημητρέλος θα επικοινωνήσει με τον πρόεδρο της Ερασιτεχνικής, Κώστα Παπαδημητρίου και θα του ζητήσει συνάντηση, ακόμα και σήμερα, για το συγκεκριμένο θέμα. Μετά τη χθεσινή ενημέρωση που υπήρξε από τον Γιάννη Βούρο, τόσο στον πρόεδρο της ΑΕΚ, όσο και στον Ηλία Μπόβαλη, αποφασίστηκε η άμεση... κινητοποίηση της ΠΑΕ για το συγκεκριμένο θέμα, καθώς η προκήρυξη διαγωνισμού είναι το α-ω για να προχωρήσει το γήπεδο.\nΗ διοίκηση, που γνωρίζει πόσο σημαντικό θέμα είναι το γηπεδικό, ανταποκρίθηκε άμεσα στο κάλεσμα και θα ζητήσει από την Ερασιτεχνική (που έχει το έννομο δικαίωμα) να εκδώσει ανακοίνωση και να καλέσει επισήμως όσους ενδιαφέρονται να αναλάβουν το έργο. Μάλιστα, δεν αποκλείεται να ζητηθεί αυτή την κίνηση να την κάνει η ίδια η ΠΑΕ, εφόσον επιθυμεί η Ερασιτεχνική, όπως είχε συμβεί και το 2005, όταν ο Ντέμης Νικολαΐδης είχε πάρει την πρωτοβουλία να κάνει διαγωνισμό εκ μέρους της Ερασιτεχνικής. Και αυτό για να επισπευτούν οι διαδικασίες, την στιγμή που εντός της εβδομάδας θα συγκληθεί Δ.Σ. με θέμα το γήπεδο. Σύμφωνα με τα όσα έχουν γίνει μέχρι στιγμής γνωστά, η ΑΕΚ θα «πατήσει» πάνω στον νόμο του 2003, που έχει ισχύ για 10 χρόνια (η διορία εκπνέει στις 31 Δεκεμβρίου του επόμενου έτους), με τις τροποποιήσεις όμως που πέρασαν πρόσφατα, ύστερα από τις πρωτοβουλίες που είχε πάρει ο Γιάννης Βούρος.\nΤι σημαίνει αυτό. Για να μπορέσει να προκηρυχθεί διαγωνισμός, χρειάζονται συγκεκριμένα στοιχεία για τον κάθε ενδιαφερόμενο, που έχει να κάνει με τα σχέδια και τις προδιαγραφές του γηπέδου. Η ΑΕΚ λοιπόν έχει έτοιμο πλάνο, το οποίο πλέον είναι προσαρμοσμένο στις νέες περιβαντολογικές διατάξεις και με πιο ήπιους εμπορικούς χώρους, συγκριτικά με αυτούς που περιελάμβανε στο σχέδιό του ο Γιάννης Γρανίτσας.\nΈτσι λοιπόν η προκήρυξη θα απαιτεί γήπεδο ποδόσφαιρου 32.000 θέσεων, γήπεδο μπάσκετ 7.000 θέσεων και παρκινγκ 1.800 θέσεων. Όπως ξεκαθαρίζεται, το συγκεκριμένο σχέδιο είναι καθ' όλα νόμιμο και δεν κινδυνεύει από τίποτα. Όσον αφορά τώρα τις εμπορικές χρήσεις, που και αυτό είναι ένα σημαντικό θέμα, τόσο για την ΠΑΕ-Ερασιτεχνική, όσο και για τον κάθε ενδιαφερόμενο που θέλει να κατασκευάσει το γήπεδο, προβλέπονται 15.000 τ.μ. προς αξιοποίηση. Ωστόσο, η ΑΕΚ θέλοντας να δείξει πως δεν είναι διατεθειμένη να φτάσει στα... άκρα και να προλάβει τυχόν αντιδράσεις, έχει μελετήσει συγκεκριμένα σχέδια και πιστεύει πως ακόμα και με 10.000 τ.μ. εμπορικών χρήσεων, μπορεί να έχει μεγάλα οφέλη.\nΗ μεγάλη μελέτη που έχει γίνει όλο αυτό το διάστημα, δημιουργεί ένα άκρως ρεαλιστικό σχέδιο, φιλικό προς το περιβάλλον και δίνει τεράστια αισιοδοξία σε όλους ότι μπορεί να υλοποιηθεί αυτό το πλάνο και η ΑΕΚ να μπορέσει να ξεκινήσει επιτέλους το έργο για την επιστροφή στο «σπίτι» της. Μάλιστα, το όνειρο αυτό γίνεται ακόμα πιο προσιτό, αν αναλογιστεί κανείς πως μέχρι στιγμής υπάρχουν -έστω και άτυπα- ενδιαφερόμενοι. Όπως σας έχουμε τονίσει, τόσο η κινεζική CSCEC, όσο και αμερικανικό fund, αλλά και «ομάδα» Ελλήνων κατασκευαστών, έχουν πλησιάσει τον Γιάννη Βούρο και απλά περιμένουν το... κάλεσμα της ΑΕΚ ώστε νε επισημοποιήσουν το ενδιαφέρον τους.\nΓια το συγκεκριμένο θέμα ενημερώθηκε αναλυτικά χθες ο Ανδρέας Δημητρέλος και ο Ηλίας Μπόβαλης, οι οποίοι είδαν από πρώτο χέρι τα έγγραφα που έχουν στείλει οι συγκεκριμένες εταιρίες που γνωστοποιούν τις προθέσεις τους. Όμως για να προχωρήσουν στις προτάσεις τους, περιμένουν την προκήρυξη διαγωνισμού. Η ΑΕΚ λοιπόν βρίσκεται στο τελικό στάδιο και θα πρέπει να... τρέξει άμεσα το θέμα, καθώς σύμφωνα με τους ανθρώπους που έχουν πλήρη εικόνα των δεδομένων, θα πρέπει μέσα στο επόμενο 6μηνο να έχουν κινηθεί όλες οι απαραίτητες διαδικασίες ώστε να ξεκινήσει το έργο.\nΣτα χέρια των Κινέζων ο φάκελος\nΟ Γιάννης Βούρος έχει συγκεντρώσει τα απαραίτητα έγγραφα για το γήπεδο και τα στέλνει σήμερα.\nΌλα τα στοιχεία που έχουν συγκεντρωθεί μέχρι σήμερα από την ΑΕΚ, σχετικά με την κατασκευή του γηπέδου στη Νέα Φιλαδέλφεια, αλλά και άλλα που αφορούν την ΠΑΕ, βρίσκονται από χθες στα χέρια του Γιάννη Βούρου. Ο άνθρωπος που διατηρεί επαφές με τον «κολοσσό» CSCEC, είχε ραντεβού με τους Δημητρέλο και Μπόβαλη, σύμφωνα με την «Ώρα των Σπορ» και συνέλεξε όλα όσα έγγραφα χρειάζεται για να τα συμπεριλάβει στον φάκελό του και να τα αποστείλει στους Κινέζους. Είναι κάτι το οποίο οι εκπρόσωποι της εταιρίας που συζητάνε με τον Βούρο και τον Έλληνα συνεργάτη τους, θεωρούσαν απαραίτητα ώστε να προχωρήσουν στο επόμενο βήμα τους.\nΑντίο Ναέ μου...9/5/2003\nΟι μπουλντόζες πιάνουν και πάλι δουλειά, μετά το "διάλειμμα", και ισοπεδώνουν πλέον και την Θύρα 3, ενώ φορτηγά πάνε κι έρχονται μεταφέροντας τα καθίσματα τα οποία συνεχίζουν να μαζεύουν οι εργάτες στον αγωνιστικό χώρο, αφού συνεχίζεται το ξήλωμά τους από όλες τις εξέδρες.\nΤα δημοσιογραφικά θεωρεία έχουν μαζευτεί σε ένα σημείο του αγωνιστικού χώρου, μέχρι να παραληφθούν κι αυτά από φορτηγά. Οι μπουλντόζες "συνεχίζουν ακάθεκτες" και σειρά έχει τώρα η Θύρα 21, η οποία από νωρίς το απόγευμα είναι πια παρελθόν.\nΤο κέντρο του αγωνιστικού χώρου του "Ν.Γκούμας" έχει σκαφτεί κι αυτό,για να δούνε οι υπεύθυνοι της J&P ΑΒΑΞ τί ποιότητα εδάφους υπάρχει για τις μελλοντικές εκσκαφές, ενώ παράλληλα συνεχίζεται το ξήλωμα της οροφής του "Γ.Μόσχος".\nΉταν άλλη μια μέρα που ο Ναός σιγά-σιγά χανόταν...\nΉταν 9 Μαϊου 2003...\nΑντίο Ναέ μου...8/5/2003\nΟι εργασίες της κατεδάφισης σταματάνε για λίγο και 2 μεγάλοι γερανοί κάνουν την εμφάνισή τους στο λαβωμένο "Ν.Γκούμας". Ο ένας γερανός αναλαμβάνει την διακοπή παροχής του ρεύματος ανεβάζοντας έναν ειδικό, στον προβολέα που βρίσκεται πίσω από τα χαλάσματα της Θύρας 1-2. Ο άλλος γερανός αναλαμβάνει το ξήλωμα των δημοσιογραφικών θεωρείων της μισογκρεμισμένης Θύρας 3 και την τοποθέτησή τους στον αγωνιστικό χώρο.\nΠαράλληλα, συνεχίζονται οι εργασίες ξηλώματος της οροφής του κλειστού γηπέδου "Γ.Μόσχος" και διακοπής των ηλεκτρολογικών εγκαταστάσεών του από ειδικούς και ταυτόχρονα,ξηλώματος των καθισμάτων στις εξέδρες του "Ν.Γκούμας". Οι μπουλντόζες κάνουν "διάλειμμα" στο καταστροφικό τους "έργο", περιμένοντας να "αποτελειώσουν" ότι ξεκίνησαν.\nΛίγοι οπαδοί πια έρχονται για να δούν την πορεία των εργασιών και βγάζουν μερικές φωτογραφίες για ανάμνηση από την πλευρά του άλσους ή την κεντρική Θύρα 10 της σκεπαστής, η οποία είναι ανοιχτή για να μπορούν να μπαινοβγαίνουν τα φορτηγά στο Ναό.\n'Ηταν η μόνη φορά που οι μπουλντόζες "σίγησαν" για λίγο...\nΉταν 8 Μαϊου 2003...\nΑντίο Ναέ μου...7/5/2003\nΕνώ η Θύρα 3 "αντιστέκεται σθεναρά" στο να γκρεμιστεί, αφού για να γίνει αυτό πρέπει πρώτα να ξηλωθούν τα δημοσιογραφικά θεωρεία, οι μπουλντόζες συνεχίζουν το "έργο" τους στις Θύρες 5-6-7, "τρώγωντας" κυριολεκτικά ένα μέρος τους.\nΤο περίφημο graffiti της Αγια Σοφιάς γίνεται κομμάτια, οι εργάτες συνεχίζουν κι αυτοί το ξήλωμα των πλαστικών καθισμάτων,ενώ συνεχίζεται παράλληλα και το ξήλωμα της οροφής του κλειστού γηπέδου "Γ.Μόσχος". Ο Δικέφαλος Αετός που κοσμούσε το "Ν.Γκούμας" χάνεται κι αυτός μέσα στα χαλάσματα, αφού οι μπουλντόζες "φρόντισαν" να γκρεμίσουν το κέντρο του πέταλου στην Θύρα 21. Οι Ενωσίτες οπαδοί, παρότι έρχονται λιγότεροι, δεν μπορούν να μπούν στο γήπεδο αφού κάτι τέτοιο πλέον απαγορεύεται λόγω επικινδυνότητας.\nΉταν η μέρα που όλο και πιο πολύ χάναμε το σπίτι μας...\nΉταν 7 Μαϊου 2003...\nΑντίο Ναέ μου...6/5/2003\nΟι μπουλντόζες έχουν "πάρει φόρα" και συνεχίζουν για δεύτερη μέρα το καταστροφικό τους έργο στο "Ν.Γκούμας". Η Θύρα 24 ανήκει πια στο παρελθόν και σειρά έχουν οι Θύρες 1-2, οι οποίες γίνονται χαλάσματα μέσα σε λίγες ώρες.\nΚατόπιν ένα μέρος της Θύρας 3 "παραδίδεται" κι αυτό στο μένος των μηχανημάτων,αφού πρώτα οι εργάτες φρόντισαν να "αποψηλώσουν" την ιστορική εξέδρα από τα πλαστικά καθίσματα, τα οποία στιβάζονταν στον αγωνιστικό χώρο.\nΟι οπαδοί της ΑΕΚ συνεχίζουν να έρχονται στο λαβωμένο γήπεδο για να δούν και να αποχαιρετήσουν το Ναό, ο κάθε ένας με τον δικό του τρόπο...με μια φωτογραφία για ανάμνηση,με κάποιες κουβέντες από προσωπικές ιστορίες ή με κάποιο κειμήλιο της τελευταίας στιγμής.\nΉταν μια μέρα δύσκολη, όπως και οι επόμενες που θα επακολουθούσαν...\nΉταν 6 Μαϊου 2003...\nΣυνάντηση Ντέμη με Βούρο\nΟι δύο άνδρες είχαν επικοινωνία για το θέμα του γηπέδου και θα τα πουν αναλυτικότερα μετά τις εκλογές.\nΕίναι δεδομένο και επιβεβαιωμένο ότι ο Γιάννης Βούρος βρίσκεται σε προχωρημένες επαφές με δύο επενδυτικά funds που θέλουν να αναλάβουν την κατασκευή του γηπέδου της ΑΕΚ. Πιο προχωρημένες είναι οι επαφές με το κινεζικό (το άλλο πρόκειται για γερμανικό), που πλέον έγινε γνωστό και το όνομά του. Πρόκειται για την CSCEC κατασκευαστική εταιρία, η οποία με επιστολή της, γνωστοποιεί τις προθέσεις της. Όμως ένα τέτοιο έργο δεν μπορεί να προχωρήσει χωρίς τη συγκατάθεση της ΑΕΚ. Τόσο της Ερασιτεχνικής, όσο και της ΠΑΕ. Η πρώτη είναι ενήμερη για αυτές τις κινήσεις και πλέον απομένει να ενημερωθεί και η δεύτερη και κυρίως η νέα διοίκηση. Εκεί όπου θα βρίσκεται -εκτός συγκλονιστικού απροόπτου- ο Ντέμης Νικολαΐδης.\nΈνα από τα θέματα τα οποία θα παίξουν σημαντικό ρόλο για το... αύριο της ομάδας, είναι η ανέγερση του γηπέδου. Η ΑΕΚ πρέπει να αποκτήσει άμεσα το «σπίτι» της και για αυτό στις προθέσεις του Νικολαΐδη είναι να τρέξει άμεσα το συγκεκριμένο θέμα. Μάλιστα, μετά την επιβεβαίωση για το ενδιαφέρον της κινεζικής εταιρίας, υπήρξε επαφή ανάμεσα στον πρώην πρόεδρο της Ένωσης και τον Γιάννη Βούρο. Οι δύο άντρες συζήτησαν κάποια πράγματα, όπου ο Νικολαΐδης ενημερώθηκε από πρώτο χέρι για τις δύο προτάσεις που υπάρχουν. Μάλιστα, συμφώνησαν να συναντηθούν αμέσως μετά τις εκλογές, προκειμένου να συζητήσουν εκτενέστερα για το θέμα.\nΑντίο Ναέ μου...5/5/2003\nΌλα φαντάζουν φυσιολογικά... Τίποτα δεν δείχνει να έχει αλλάξει εκείνο το πρωϊ αν περνούσες από την γωνία Καπαδοκίας και Φωκών.\nΚι όμως...η μεγάλη αλλαγή για την ιστορία του Ναού και της ΑΕΚ, συνέβαινε μερικά μέτρα πιό πίσω...από άλσος μεριά...\nΏρα 08:00 περίπου και ο ήχος από τις μπουλντόζες ακούγεται για πρώτη φορά...ο ήχος που "έπαιρνε την σκυτάλη" από τις ιαχές και τα συνθήματα των οπαδών της ΑΕΚ.\nΤα τσιμέντα της Θύρας 24 του "Ν.Γκούμας" παραδίδονται στις "ορέξεις" των "πεινασμένων" για καταστροφή σκαπτικών μηχανημάτων και πέφτουν στο έδαφος...χαλάσματα!\nΉταν η αρχή της καταστροφής μιας ιστορίας 73 χρόνων...\nΉταν 5 Μαϊου 2003...\nΗ CSCEC πίσω από το γήπεδο της ΑΕΚ\nΑυτή είναι ο Κινεζικός κολοσσός που δείχνει ενδιαφέρον για να κατασκευάσει το γήπεδο της ΑΕΚ στη Νέα Φιλαδέλφεια.\nΟ Κινεζικός κρατικός κολοσσός CSCEC βρίσκεται πίσω από τους ενδιαφερόμενους επενδυτές για την κατασκευή του γηπέδου της ΑΕΚ στη Νέα Φιλαδέλφεια, όπως προκύπτει από δημοσίευμα της ΚΙΤΡΙΝΟΜΑΥΡΗΣ ΩΡΑΣ. Σύμφωνα με το δημοσίευμα, η κινεζική κατασκευαστική εταιρεία έστειλε επιστολή με την οποία εκφράζει το ενδιαφέρον της, ενώ φέρεται να έχει ήδη στα χέρια της τα οικονομικά δεδομένα, τα τεχνικά χαρακτηριστικά και την απόδοση της επένδυσης, για το νέο γήπεδο της ΑΕΚ.\nH CSCEC έχει αναλάβει πάνω από 35 έργα βαριάς βιομηχανίας σε όλο τον κόσμο, ανάμεσα σε αυτά και γήπεδα, ενώ το 2011 έσπασε όλα τα ρεκόρ με την επένδυση ύψους 3,4 δις δολάρια για θέρετρο στις Μπαχάμες, γνωστό ως «Baha Mar Resorts».\nΤα κέρδη του κινεζικού κολοσσού έφτασαν τα 7,3 δις δολάρια το 2009 και αυξάνονται κάθε χρόνο, ενώ επενδύει αρκετά και σε καζίνο. Η κατασκευή ενός εξ αυτών στο Ατλάντικ Σίτι κόστισε 1,7 δις δολάρια.\nΆνθρωπος κλειδί στην China State Construction Engineering Corporation (CSCEC) όπως είναι το πλήρες όνομα της εταιρίας, είναι ο 65χρονος Γουέιν Γι Σαν και είναι άνθρωπος της κυβέρνησης με πάνω από 35 χρόνια εμπειρία στο χώρο.\nΓια να προχωρήσει αυτή η περίπτωση, απομένει να είναι η θετική απάντησή τους για να συνεχιστούν οι συζητήσεις στο επόμενο στάδιο. Εννοείται ότι στην όλη ιστορία υπάρχουν μεσάζοντες που βρίσκονται στην Ελλάδα.\nΑντίο Ναέ μου...4/5/2003\nΜία μέρα μετά τον τελευταίο αγώνα στο "Ν.Γκούμας", και το γήπεδο "παραδίδεται" στους ανθρώπους της κατασκευαστικής εταιρίας J&P ΑΒΑΞ.\nΑποφασίζεται να ξεκινήσει η κατεδάφιση την επόμενη μέρα από την Θύρα 24 και οι μπουλντόζες "παίρνουν θέση". Την ίδια στιγμή, οι οπαδοί της ΑΕΚ συνεχίζουν να έρχονται στο Ναό για κάποιο κειμήλιο,ενώ βρίσκουν την ευκαιρία να παίξουν και λίγο με μια μπάλα στον αγωνιστικό χώρο.\nΉταν η τελευταία μέρα που το "Ν.Γκούμας" έστεκε ακόμα υπερήφανο...\nΉταν 4 Μαϊου 2003...\nΑντίο Ναέ μου...3/5/2003\nΗ ΑΕΚ αποχαιρετά την αετοφωλιά της...το Ναό της.\nΤο τελευταίο παιχνίδι στο "Ν.Γκούμας" ΑΕΚ-ΑΡΗΣ 4-0 και στην λήξη του, χιλιάδες Ενωσίτες οπαδοί μπήκαν στον αγωνιστικό χώρο για να έχουν ενα κειμήλιο απο το Ναό.\nΕνα κάθισμα, λίγο χορτάρι, κομμάτι απο τα δίχτυα...\nΉταν το δικό μας αντίο στο Ναό...\nΉταν 3 Μαϊου 2003...\nΟ Πικραμένος και το «όχι» του ΣτΕ για την Νέα Φιλα...\nΑυτή είναι η οικογένεια μας και αυτό είναι το σπίτ...\nH κινεζική CSCEC ζήτησε επίσημα στοιχεία από την Μ...\nΔιαγωνισμό για τη Νέα Φιλαδέλφεια προκηρύσσει η ΑΕ...\nΑντίο Ναέ μου...2/5/2003\nΚικίλιας: Θα τα πούμε σύντομα για το γήπεδο\nΚαλό μήνα απο την Νέα Φιλαδέλφεια


5o Forum Υγείας : Το νέο «πρόσωπο» της υγείας – Symboulos\nΗ ΠΡΟΣΚΛΗΣΗ ΤΟΥ 5ου Forum Υγείας\nΣΥΝΟΠΤΙΚΗ ΠΕΡΙΓΡΑΦΗ ΟΣΩΝ ΕΓΙΝΑΝ ΣΤΟ 5ο FORUM ΥΓΕΙΑΣ\nΟ ιατρικός κόσμος αντιμετωπίζει με επιφυλάξεις τις αλλαγές, κάτι που αναδείχθηκε σε βάθος στη διάρκεια του 5ου Forum Υγείας που πραγματοποιήθηκε στο ξενοδοχείο Patras Palace, το Σάββατο 20 Μαΐου 2017.\nΑσθενείς που έχουν λόγο στη θεραπεία, επιστημονικές και τεχνολογικές εξελίξεις, αύξηση του προσδόκιμου ορίου ζωής και μια σειρά άλλοι παράγοντες αλλάζουν άρδην το τοπίο στην παροχή ιατρικής φροντίδας κι επιβάλλουν, συνεπακόλουθα, τροποποίηση των προγραμμάτων ιατρικών σπουδών στα Πανεπιστήμια.\nΕνδιαφέρον έχει όμως πως θα αντιδράσει η ίδια η κοινωνία στο νέο σκηνικό, καθώς ο «Έλληνας ασθενής» έχει τις ιδιαιτερότητές του. Διαθέτει κάπου 5,4 εκατ. ευρώ το χρόνο για να κάνει του …κεφαλιού του. Αγοράζει την άμεση εξυπηρέτησή του και εξακολουθεί να «ψωνίζει» αντιβιοτικά.\nΚοινά αποδεκτό πάντως είναι ότι θα πρέπει να αλλάξει ο μέχρι σήμερα συσχετισμός, βάσει του οποίου ένα μεγάλο μέρος των ασθενών καταφεύγει στα νοσοκομεία, τα οποία επιβαρύνονται σημαντικά, με αποτέλεσμα να αυξάνονται ιδιαίτερα οι δαπάνες νοσηλείας, σε αντίθεση με την ΠΦΥ που σήμερα είναι ανύπαρκτη.\nΗ διαρκώς αυξανόμενη τάση των επισκέψεων ασθενών στα νοσοκομεία επιβεβαιώθηκε και από τα στοιχεία που παρέθεσαν τρεις Διοικητές νοσοκομείων (ΠΠΝΠ, ΓΚΝΠ και Καραμανδανείου), κάτι που συνδέεται εξ αντικειμένου με την οικονομική κρίση, η οποία έχει κοινωνικο-οικονομικές επιπτώσεις και οδηγεί ακόμη και σε ακραίες καταστάσεις.\nΑνησυχία προκάλεσαν τα στοιχεία που κατατέθηκαν στο 5o Forum Υγείας και κατέδειξαν αύξηση των αυτοκτονιών στη Δυτική Ελλάδα, η οποία ανέβηκε στην Τρίτη θέση σε επίπεδο χώρας, ενώ βρισκόταν πέμπτη στην κατάταξη.\nΕθελοντικές οργανώσεις που ενεργοποιούνται κυρίως στο χώρο της κοινωνίας και της υγείας προσπαθούν να ξορκίσουν το κακό, καθώς αποδεδειγμένα η εθελοντική δράση συνιστά «αντίδοτο» στην κατάθλιψη.\nΤο 5ο Forum Yγείας και Ανάπτυξης διοργανώθηκε από τον «Σύμβουλο Επιχειρήσεων» σε συνεργασία με τον Ιατρικό Σύλλογο Πάτρας, την 6η Υγειονομική Περιφέρεια, την Έκθεση Μεταφοράς Τεχνογνωσίας Patras IQ, το Επιμελητήριο Αχαΐας, και την Περιφέρεια Δυτικής Ελλάδας.\nΓια μια ακόμη φορά αποτέλεσε βήμα διαλόγου μεταξύ ετερόκλητων, αλλά και ομώνυμων πλευρών. Επίσης, ξεχωριστή ενότητα αποτέλεσαν οι παρουσιάσεις δράσεων έρευνας και καινοτομίας στο χώρο της υγείας, προερχόμενες από το Πανεπιστήμιο της Πάτρας.\n«Παρουσιάσεις ερευνητικών και καινοτομικών δράσεων στο χώρο της Υγείας» ήταν το εκθεσιακό θέμα του 5ου Forum Υγείας. Υπήρχαν αντιπροσωπευτικά stands από ερευνητικές δραστηριότητες στο χώρο της Υγείας που αναπτύσσονται στα Ανώτατα Ιδρύματα και από ερευνητικούς φορείς της περιοχής. Η έκθεση δημιουργήθηκε με την υποστήριξη του Patras IQ ενώ παράλληλα σε ειδική συνεδρία, παρουσιάστηκαν από τους υπευθύνους τους οι αντίστοιχες δράσεις.\nΤΙ ΕΓΙΝΕ ΣΤΟ 5ο FORUM ΥΓΕΙΑΣ ΜΕΣΑ ΑΠΟ ΤΙΣ ΣΕΛΙΔΕΣ ΤΟΥ «ΣΥΜΒΟΥΛΟΥ ΕΠΙΧΕΙΡΗΣΕΩΝ»\nPHOTO GALLERY FORUM ΥΓΕΙΑΣ 2017\nΤΟ ΕΚΘΕΣΙΑΚΟ ΤΜΗΜΑ ΤΟΥ 5ου FORUM ΥΓΕΙΑΣ\nΟΙ ΕΙΣΗΓΗΣΕΙΣ ΤΟΥ 5ου FORUM ΕΝΕΡΓΕΙΑΣ 2017\nΙατρικός Σύλλογος Πατρών – Ιατρική Σχολή Πανεπιστημίου Πατρών\nΘέμα: «Η Ιατρική του «ΑΥΡΙΟ»»\nΝικόλαος Ζούμπος, τ. Καθηγητής Παθολογίας – Αιματολογίας και τ. Πρύτανης του Παν/μιου Πατρών, με θέμα: «Η Νέα εποχή στην Ιατρική Επιστήμη».\nΔείτε την παρουσίαση ΝΙΚΟΛΑΟΣ ΖΟΥΜΠΟΣ\nΑναστάσιος Τάγαρης, Διευθύνων Σύμβουλος Ηλεκτρονικής Διακυβέρνησης Κοινωνικής Ασφάλισης (ΗΔΙΚΑ), με θέμα: «Το σχέδιο ανάπτυξης ηλεκτρονικών υπηρεσιών υγείας στην Ελλάδα και την Ευρώπη από την ΗΔΙΚΑ ΑΕ».\nΔείτε την παρουσίαση ΑΝΑΣΤΑΣΙΟΣ ΤΑΓΑΡΗΣ\nΔιονύσιος Μπονίκος, Ομότιμος Καθηγητής Παθολογικής Ανατομικής Παν/μιου Πατρών, με θέμα: «Οι αλλαγές στον τρόπο παροχής ιατρικής φροντίδας επαναπροσδιορίζουν τις προτεραιότητες των προγραμμάτων ιατρικών σπουδών».\nΔείτε την παρουσίαση ΔΙΟΝΥΣΗΣ ΜΠΟΝΙΚΟΣ\nΙατρικός Σύλλογος Πατρών – Οδοντιατρικός Σύλλογος Αχαΐας Φαρμακευτικός Σύλλογος Αχαΐας – Πανελλήνιος Σύλλογος Φυσιοθεραπευτών/Περιφερειακό Τμήμα Αχαΐας & Ηλείας\nΔείτε την παρουσίαση ΑΝΝΑ ΜΑΣΤΟΡΑΚΟΥ\nΓιώργος Μουτούσης, Πρόεδρος Οδοντιατρικού Συλλόγου Αχαΐας\nΑνδρέας Σοφιανόπουλος, Πρόεδρος Φαρμακευτικού Συλλόγου Αχαΐας\nΚωνσταντίνος Σταυρόπουλος, Γεν. Γραμματέας Περιφερειακού Τμήματος Αχαΐας & Ηλείας του Πανελλήνιου Συλλόγου Φυσιοθεραπευτών\nΠεριφέρεια Δυτ. Ελλάδας / Δ/νση Δημόσιας Υγείας της Π.Δ.Ε.\nΕλευθέριος Πολυκρέτης, Πρόεδρος Συλλόγου Εθελοντών Αιμοδοτών «Ο Άγιος Στυλιανός» του Καραμανδανείου Νοσοκομείου Πατρών, με θέμα: «Αιμοδοσία».\nΕυάγγελος Μακρής, Κοινωνιολόγος, εκπρόσωπος Ινστιτούτου Οδικής Ασφάλειας (ΟΑΣ) Πάνος Μυλωνάς, με θέμα: «Τροχαία ατυχήματα».\nΔείτε την παρουσίαση ΕΥΑΓΓΕΛΟΣ ΜΑΚΡΗΣ\nΓρηγόρης Αλόκριος, Διευθυντής Κέντρου Υγείας Χαλανδρίτσας – Μέλος του Συλλόγου Προστασίας Υγείας και Περιβάλλοντος περιοχής Κέντρου Υγείας Χαλανδρίτσας, με θέμα: «H προσφορά του εθελοντικού κινήματος στην ανάπτυξη της υγείας».\nΔείτε την παρουσίαση ΓΡΗΓΟΡΗΣ ΑΛΟΚΡΙΟΣ\nΕμμανουήλ Σουρής, Ψυχολόγος Διεύθυνσης Κοινωνικής Μέριμνας Π.Δ.Ε-Εθελοντής ΚΕΚΟΙΨΥ (Κέντρο Κοινοτικής Ψυχιατρικής Ν.Ν Ελλάδας), με θέμα: «Γραμμή αντί-αυτοκτονικότητας».\nΔείτε την παρουσίαση ΕΜΜΑΝΟΥΗΛ ΣΟΥΡΗΣ\nΔημήτριος Δανίκας, Ιατρός Διεύθυνσης Δημόσιας Υγείας Π.Δ.Ε., με θέμα: «Βρουκέλωση».\nΔείτε την παρουσίαση ΔΗΜΗΤΡΙΟΣ ΔΑΝΙΚΑΣ\nΜαρία Μηλολιδάκη, Γεωπόνος, Δήμος Δυτικής Αχαΐας, με θέμα: «Ελονοσία».\n6η Υγειονομική Περιφέρεια Πελοποννήσου- Ιονίων Νήσων-Ηπείρου & Δυτικής Ελλάδας – Περιφέρεια Δυτ. Ελλάδας – Ιατρικός Σύλλογος Πατρών\nΜιλτιάδης Ζαμπάρας, Υποδιοικητής 6ης Υγειονομικής Περιφέρειας Πελοποννήσου – Ιονίων Νήσων – Ηπείρου & Δυτικής Ελλάδας.\nΘεόδωρος Πισιμίσης, Διοικητής Πανεπιστημιακού Γενικού Νοσοκομείου Πατρών.\nΘεόδωρος Σερεμέτης, Διοικητής Γενικού Νοσοκομείου Πατρών «Άγιος Ανδρέας».\nΒασιλική Γεωργιοπούλου, Διοικήτρια Γενικού Νοσοκομείου Παίδων Πατρών «Καραμανδάνειο».\nΈκθεση Μεταφοράς Τεχνογνωσίας Patras IQ – Σύνδεσμος Επιχειρήσεων και Βιομηχανιών Πελοποννήσου και Δυτικής Ελλάδος – Ιατρικός Σύλλογος Πατρών\nΓεώργιος Σπυρούλιας, Καθηγητής Παν/μίου Πατρών, με θέμα: «Εφαρμογές του Πυρηνικού Μαγνητικού Συντονισμού (NMR) στην υπηρεσία των Επιστημών Υγείας».\nΔρ. Ιωάννης Δρίτσας, Επικ. Καθηγητής, Πρόεδρος Τμ. Κοινωνικής Εργασίας, με θέμα: «Κλινικό παρατηρητήριο για τη διαγνωστική εκτίμηση και αντιμετώπιση των ψυχοεξαρτήσεων και του εθισμού στο διαδίκτυο».\nΑπόστολος Βανταράκης, Αναπλ. Καθηγητής Υγιεινής, με θέμα: «Καινοτόμες εφαρμογές σε θέματα Δημόσιας υγείας, περιβάλλοντος και τροφίμων».\nΚωνσταντίνος Πουλάς, Αναπλ. Καθηγητής Παν/μίου Πατρών, με θέμα: «Καινοτόμες μη επεμβατικές τεχνολογίες για θεραπεία και αποκατάσταση».\nΑπόλλων Ζυγομαλάς, Xειρουργός, MD, MSc, PhD, με θέμα: «PROMETHEiA™ – Σύστημα χειρουργικής ήπατος υποβοηθούμενης από υπολογιστές».\nΘεόδωρος Χριστόπουλος, Καθηγητής, Τμ. Χημείας, Παν/μίου Πατρών, με θέμα: «Καινοτόμα Μοριακά Εργαλεία για την Εξατομικευμένη Ιατρική».\nΙατρικός Σύλλογος Πατρών – Πανελλήνιος Σύνδεσμος Ιατρικών Διαγνωστικών Κέντρων (ΠΑ.Σ.Ι.ΔΙ.Κ) – Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)\nΧαράλαμπος Μπονάνος, Πρόεδρος Συλλόγου Ιατρών ΠΕΔΥ Πατρών.\nΑνδρέας Παναγιωτόπουλος, Αναπλ. Διευθυντής ΠΕΔΥ Αγίου Αλεξίου Πατρών.\nΛυκούργος Γρηγοράκης, Πρόεδρος Συνδέσμου Ιδιωτών Εργαστηριακών Ιατρών Δυτικής Ελλάδας (ΣΙΔΕΙΔΕΛ).\nΓιάννης Μάκκας, B΄ Αντιπρόεδρος Πανελλήνιου Συνδέσμου Ιατρικών Διαγνωστικών Κέντρων (ΠΑΣΙΔΙΚ).\nΕΠΙΚΟΙΝΩΝΙΑΚΟ ΥΛΙΚΟ ΚΑΙ ΧΟΡΗΓΟΙ 5ου FORUM ΥΓΕΙΑΣ 2017\nΤο αφιέρωμα του «Σύμβουλου Επιχειρήσεων» για το 9ο Forum Υγείας\nΗ αναβάθμιση της Υγείας πρέπει να ξεκινήσει από την Περιφέρεια


Μια εξαιρετική εκδήλωση του Π.Σ. Καστοριάς «Βασίλειος Δόικος» με τον Πασχάλη (video+φωτογραφίες) - Φωνή της Καστοριάς\nΜια εξαιρετική εκδήλωση του Π.Σ. Καστοριάς «Βασίλειος Δόικος» με τον Πασχάλη (video+φωτογραφίες)\nΔημοσίευση: 09/06/2018 κατηγορία : Εκδηλώσεις/Τοπικά Νέα από fonikastorias\nΜια εξαιρετική και γεμάτη αναμνήσεις συναυλία έδωσε χθες βράδυ στον χώρο του Λιμναίου Οικισμού Δισπηλιού ο Πασχάλης Αρβανιτίδης, μαζί με τα παιδιά των χορωδιών του Πολιτιστικού Συλλόγου Καστοριάς «Βασίλειος Δόϊκος».\nΗ εκδήλωση έγινε με αφορμή τη συμπλήρωση ενός χρόνου από την ίδρυση του συλλόγου.\nΤην αυλαία άνοιξαν οι παιδική και η εφηβική χορωδία του Πολιτιστικού Συλλόγου Καστοριάς «Βασίλειος Δόϊκος». Τα παιδιά με τις αγγελικές φωνές τους καθήλωσαν το κοινό. Τις χορωδίες διηύθυνε η μαέστρος Ναταλία Σερόβα Χωλοπούλου.\nΣτη συνέχεια ανέβηκε στη σκηνή ο αειθαλής Πασχάλης, ο οποίος τραγούδησε μαζί με τα παιδιά επιτυχίες του.\nΈκπληξη της βραδιάς ήταν η μικρούλα Αλεξάνδρα Τσαπατόρη η οποία μαζί με τον Πασχάλη τραγούδησε το «Καταπληκτική», μαγεύοντας με την ερμηνεία της τους παρευρισκόμενους.\nΤη σκυτάλη πήραν αμέσως μετά ο καταξιωμένος καλλιτέχνης με την μπάντα του τραγουδώντας επιτυχίες του από την εποχή των Olympians μέχρι σήμερα.\n«Ο τρόπος», «Φύγε σε παρακαλώ», «Το μπαράκι», «Μάθημα σολφέζ», «Είσαι το ταίρι μου», ήταν μερικά μόνο από τα τραγούδια που ακούστηκαν.\nΟ αγαπημένος τραγουδιστής διασκέδασε το κοινό και τραγούδησε μαζί τους βγάζοντας παράλληλα αναμνηστικές φωτογραφίες.\nΕπίσημη προσκεκλημένη της εκδήλωσης ήταν η γυναικεία ομάδα ποδοσφαίρου Καστοριάς την οποία τίμησε ο πρόεδρος του Π.Σ Καστοριάς «Βασίλειος Δόϊκος» Γρηγόρης Χωλόπουλος για την άνοδό της στη Β’ Εθνική κατηγορία. Μάλιστα την αναμνηστική πλακέτα ο πρόεδρος την παρέδωσε στον Πασχάλη προκειμένου να την απονείμει εκείνος στον πρόεδρο της ομάδας, Σάκη Βασιλείου.\nΑναμνηστικές πλακέτες απένειμε επίσης ο κ. Χωλόπουλος στον Πασχάλη και στα μέλη της μπάντας του.\nΝα σημειώσουμε ότι την εκδήλωση παρουσίασε ο Πέτρος Πρωτόγερος.\nΠροηγούμενο Άρθρο Previous post: Επιμελητήριο Καστοριάς: Ενημέρωση των επιχειρήσεων για τον ευρωπαϊκό κανονισμό προστασίας προσωπικών δεδομένων\nΕπόμενο Άρθρο Next post: Άμεση σύλληψη 2 ατόμων για κλοπή χάλκινων σωληνώσεων σε περιοχή της Καστοριάς


Συνέντευξη στην εφημερίδα ΕΛΕΥΘΕΡΙΑ - Απόστολος Βεσυρόπουλος\nHomenewsΆρθραΣυνέντευξη στην εφημερίδα ΕΛΕΥΘΕΡΙΑ\n«Η αξιολόγηση έπρεπε να είχε κλείσει εδώ και ένα χρόνο, αλλά η κυβέρνηση δεν την έκλεινε με δική της υπαιτιότητα. Τώρα μας ζητά να ψηφίσουμε τα μέτρα, όχι σε αναζήτηση συναίνεσης, αλλά αναζήτηση συνενόχων. Και προφανώς τα αντίμετρα δεν θα εφαρμοστούν, αφού πρέπει να επιτύχουμε πρωτογενές πλεόνασμα 5,5%, κάτι που είναι ανέφικτο».\nΣφοδρή κριτική στην κυβέρνηση ασκεί, με συνέντευξή του στην «Ε» ο αναπλ. τομεάρχης Οικονομικών και βουλευτής Ημαθίας της Ν.Δ. κ. Απόστολος Βεσυρόπουλος, ο οποίος θα βρίσκεται σήμερα στη Λάρισα για να μιλήσει στις 19:30 μ.μ. στο ξενοδοχείο «Διόνυσος» (Λ.Κατσώνη – 23ης Οκτωβρίου) με θέμα τις πρόσφατες πολιτικές εξελίξεις, προσκεκλημένος στη Νομαρχιακή Συνέλευση (ΝΟ.Σ.) της Νέας Δημοκρατίας.\nΕπίσης ο κ. Βεσυρόπουλος παρουσιάζει την πολιτική της ΝΔ ως κυβέρνηση «που θα στηριχθεί στη μείωση των φόρων, στις βαθιές αλλαγές και μεταρρυθμίσεις και στην ενίσχυση της επιχειρηματικότητας», ενώ θεωρεί μη δεσμευτικές τις συμφωνίες της κυβέρνησης ΣΥΡΙΖΑ-ΑΝΕΛ για την αυριανή κυβέρνηση της ΝΔ, «αφού οι δανειστές θέτουν κάποιους στόχους και η κυβέρνηση είναι αυτή που επιλέγει τις πολιτικές για την επίτευξη αυτών των στόχων».\n* Κύριε Βεσυρόπουλε, η ΝΔ δεν θα ψηφίσει την πρόσφατη συμφωνία της κυβέρνησης με τους δανειστές στη Βουλή, προφανώς ούτε τα αντίμετρα. Αναμενόμενη η στάση της αξιωματικής αντιπολίτευσης, αλλά το κλείσιμο της αξιολόγησης δεν είναι μια θετική εξέλιξη;\n– Να τα πάρουμε ένα-ένα τα πράγματα. Η αξιολόγηση έπρεπε να είχε κλείσει εδώ και ένα χρόνο, αλλά η κυβέρνηση δεν την έκλεινε. Οι συνέπειες ήταν να ανέβει ο λογαριασμός, τον οποίο η κυβέρνηση έστειλε ως συνήθως στους πολίτες. Ένα λογαριασμό με νέα μέτρα ύψους 4,2 δισ. ευρώ. Γιατί δεν έκλεινε την αξιολόγηση η κυβέρνηση; Για τρεις λόγους: 1ον. Γιατί ήταν ανέτοιμη. Απόδειξη ότι ο ίδιος ο κ. Τσακαλώτος, σε επιστολή του προς το Eurogroup στις 30 Ιανουαρίου, παραδέχθηκε ότι η κυβέρνηση είχε υλοποιήσει μόνο το 30% των προαπαιτούμενων. 2ον. Γιατί περίμενε ότι, θα υπήρχε νίκη των αντιευρωπαϊκών δυνάμεων στις ολλανδικές και γερμανικές εκλογές. Εκεί δυστυχώς, έφτασε η πρώτη φορά αριστερά, να εναποθέτει τις ελπίδες της στη Λεπέν. 3ον. Γιατί ο μόνος στόχος του κ. Τσίπρα είναι να κάνει επικοινωνιακή διαχείριση και κυρίως πολιτική διαχείριση στο εσωτερικό του κόμματός του. Η καθυστέρηση στο κλείσιμο της αξιολόγησης πυροδότησε κλίμα αστάθειας, οδήγησε στο να κλείσει το 2016 με ύφεση και σε νέα αιμορραγία καταθέσεων από το τραπεζικό σύστημα. Σε ό,τι αφορά στα αντίμετρα, νομίζω ότι, δεν υπάρχει αντικείμενο συζήτησης από τη στιγμή που τα αντίμετρα θα εφαρμοστούν στο ακέραιο, μόνο αν επιτύχουμε πρωτογενές πλεόνασμα 5,5%, κάτι που είναι ανέφικτο και οδηγεί σε μέτρα που φτωχοποιούν την ελληνική κοινωνία. Η κυβέρνηση, μας καλεί να ψηφίσουμε τα αντίμετρα για να αποδεχθούμε τη λογική της υπερφολόγησης και τα φοροεισπρακτικά μέτρα. Αυτό δεν λέγεται αναζήτηση συναίνεσης αλλά αναζήτηση συνενόχων.\n* Κατηγορείτε την κυβέρνηση για το αντιαναπτυξιακό μοντέλο που εφαρμόζει με τους υψηλούς φόρους και για μείωση των δημοσίων επενδύσεων που έφεραν το μεγάλο πλεόνασμα. Αυτό είναι αποτέλεσμα μνημονιακής υποχρέωσης ή εθνικής κυβερνητικής επιλογής;\n– Είναι επιλογές της κυβέρνησης και αυτό έχει καταστεί σαφές και από την ίδια την Κομισιόν. Οι δανειστές θέτουν κάποιους στόχους, η κυβέρνηση είναι αυτή που επιλέγει τις πολιτικές για την επίτευξη αυτών των στόχων. Μιλήσατε για το πλεόνασμα 3,9% που παρουσιάζει η κυβέρνηση το 2016, μια χρονιά που έκλεισε με ύφεση και αυτό τα λέει όλα για τον τρόπο που δημιουργήθηκε αυτό το πλεόνασμα. Θέλετε να σας πω πώς επιτεύχθηκε το πλεόνασμα 3,9% του 2016 από την κυβέρνηση; Πολύ απλά από την υπερφορολόγηση, από την αύξηση του ΦΠΑ, την αύξηση των εισφορών, την αύξηση της προκαταβολής φόρου, τη σταδιακή κατάργηση του ΕΚΑΣ, τη μείωση των επικουρικών συντάξεων, την αύξηση της ειδικής εισφοράς αλληλεγγύης που θα καταργούσαν και τη μετέτρεψαν σε μόνιμο πλέον φόρο. Αυτού του είδους τα πλεονάσματα είναι διατηρήσιμα όταν εξαντλείται η φοροδοτική ικανότητα των πολιτών; Όχι βέβαια. Η υπερφορολόγηση μπορεί, συγκυριακά, να οδηγήσει σε στιγμιαία πλεονάσματα αλλά οδηγεί και σε φτωχοποίηση, σε φτωχότερες επιχειρήσεις και πολίτες, σε μείωση της κατανάλωσης, σε μικρότερη παραγωγή, σε συρρίκνωση του ΑΕΠ, σε μεγαλύτερη εξάρτηση της χώρας.\n* Η πολυπόθητη ελάφρυνση του χρέους θα έρθει τελικά μαζί με την ένταξή μας στην ποσοτική χαλάρωση;\n– Ο κ. Τσίπρας είναι ο μόνος Πρωθυπουργός που έφερε δύο μνημόνια στη χώρα μέσα σε δύο χρόνια. Αυτό το δεύτερο μνημόνιο, περιλαμβάνει σκληρά μέτρα χωρίς χρηματοδότηση και χωρίς να πάρουμε κάτι ουσιαστικό για το χρέος. Τη γενναία ρύθμιση του χρέους την έχει υπονομεύσει ο ίδιος ο κ. Τσίπρας αποδεχόμενος θηριώδη πρωτογενή πλεονάσματα της τάξης του 3,5% έως το 2022. Ο κ. Τσίπρας δεχόμενος ότι η χώρα μπορεί να πετύχει πρωτογενή πλεονάσματα ύψους 3,5%, ουσιαστικά παίζει το παιχνίδι του κ. Σόιμπλε. Γιατί ο κ. Σόιμπλε δεν θέλει ουσιαστικά να ανοίξει μια συζήτηση για το χρέος που θα έχει κόστος για τους δανειστές. Και αυτό του το διασφαλίζει η αποδοχή από τον κ. Τσίπρα στόχων για πλεόνασμα 3,5% κάθε χρόνο. Υπενθυμίζω επίσης ότι, η χώρα θα είχε ενταχθεί από τις αρχές του 2016 στο πρόγραμμα ποσοτικής χαλάρωσης, αν είχε κλείσει τότε την αξιολόγηση ο κ. Τσίπρας. Το 2016 χάθηκε και ήδη έχουν χαθεί και οι 6 μήνες του 2017.\n* Πιστεύετε ότι θα έχουμε – και πότε – έξοδο της χώρας μας στις διεθνείς αγορές;\n– Η χώρα θα επιστρέψει στις αγορές όταν πετύχει βιώσιμους ρυθμούς ανάπτυξης. Όταν επιστρέψει το κλίμα ασφάλειας, εμπιστοσύνης και σταθερότητας στην οικονομία. Πιστεύει κανείς ότι αυτό μπορεί να γίνει με την κυβέρνηση ΣΥΡΙΖΑ-ΑΝΕΛ; Μετά το 2018 η χώρα θα πρέπει να ζει με τις δικές της δυνάμεις, θα πρέπει να δανείζεται από τις αγορές με υψηλότερα επιτόκια από τα σημερινά, να έχει ισοσκελισμένους προϋπολογισμούς και παράλληλα να υπάρχει ανάπτυξη για να μπορούμε σταδιακά να αποκλιμακώσουμε τους φόρους. Γιατί αυτό είναι το μείζον, η μείωση των φόρων και όχι οι παροχές με δανεικά ή οι παροχές με λεφτά που δεν υπάρχουν και οδηγούν μετά σε νέους φόρους και περικοπές.\n* Εάν οι εκλογές γίνουν νωρίτερα και η ΝΔ τις κερδίσει, πώς θα αντιμετωπίσει υποχρεώσεις και συμφωνίες που αφορούν στο 2019 και ίσως στο 2020, τις οποίες θα κληρονομήσει από την πρόσφατη συμφωνία και με τις οποίες δεν συμφωνεί;\n– Η Νέα Δημοκρατία δεν έχει πρόβλημα συνεννόησης με τους εταίρους μας, γνωρίζει πώς λειτουργούν η Ευρώπη, οι ευρωπαϊκοί θεσμοί αλλά και οι διεθνείς σχέσεις. Πιστεύει στην Ευρώπη, δεν την ανακάλυψε τώρα, όπως ο κ. Τσίπρας. Η συμφωνία δεσμεύει τη χώρα αλλά δεν είναι γραμμένη σε πέτρα. Υπάρχει πάντα περιθώριο για την επίτευξη των δημοσιονομικών στόχων μέσα από διαφορετικές πολιτικές επιλογές. Η Νέα Δημοκρατία θα θέσει στους εταίρους μας τις δικές της πολιτικές επιλογές για να επιτευχθούν οι στόχοι του προγράμματος. Η δική μας επιλογή είναι η μείωση των φόρων, οι βαθιές αλλαγές και μεταρρυθμίσεις και η ενίσχυση της επιχειρηματικότητας. Το Κράτος δεν δημιουργεί πλούτο, το Κράτος για να επιβιώσει χρειάζεται τους πόρους από τον πλούτο που δημιουργεί η ιδιωτική οικονομία. Όταν όμως η ιδιωτική οικονομία στραγγαλίζεται και πεθαίνει, τότε αργά ή γρήγορα θα αντιμετωπίσει πρόβλημα και το Κράτος. Και αυτό πρέπει να το καταλάβουν όλοι.


Δημήτρης Μάρδας: Βαφτίσια | Απόψεις | Η ΚΑΘΗΜΕΡΙΝΗ\nΛίγο σαν παιχνίδι, και λίγο για να βαφτίσουν μια εποχή, τα μεγάλα λεξικά διοργανώνουν στο τέλος του χρόνου καλλιστεία νεαρών λέξεων. Προτού καν αλλάξει ο χρόνος, η Ελληνική είχε κιόλας στρατολογήσει μία υποψήφια σταρ: τη «μαρδακία».\nΠρόκειται για νεολογισμό που δημιουργήθηκε στο τουίτερ από τη σύνθεση του επωνύμου «Μάρδας» και του αρχαίου τοπωνυμίου «Δακία».\n«Δακία» ήταν το όνομα που εμπνεύστηκε ο βουλευτής και πρώην υπουργός του ΣΥΡΙΖΑ για την πρώην Γιουγκοσλαβική Δημοκρατία της Μακεδονίας – όνομα που είχε, λέει, κάποτε δει σε χάρτες μουσείων. Αν δεν την πούμε Δακία, ο βουλευτής έχει και plan B. Θα μπορούσαμε να την πούμε Δαρδανία. Ή Παιονία. Ή, όπως την προτιμά η ευρωβουλευτής Καΐλή, Μοισία.\nΘα πει κανείς ότι ο Μάρδας είναι άσχετος με τη διπλωματία. Μπορεί να πέρασε για ένα χρόνο από το υπουργείο Εξωτερικών, ως υφυπουργός, αλλά δεν είναι σήμερα σε θέση να διαμορφώνει, ούτε καν να απηχεί, την εξωτερική πολιτική της κυβέρνησης. Γι’ αυτό δεν πρέπει να αποδίδει στις απόψεις του βάρος που δεν έχουν.\nΟμως, ο τρόπος που ο βουλευτής προσέγγισε το θέμα είναι όντως αντιπροσωπευτικός. Είναι ανάλογος του τρόπου με τον οποίο η κυβέρνηση πέταξε το θέμα στη δημόσια συζήτηση. Το πέταξε σαν εμπρηστικό πυροτέχνημα, χωρίς να θέσει το διαπραγματευτικό της πλαίσιο – επειδή τάχα δεν ήθελε να ανοίξει τα χαρτιά της. Επειδή υποτίθεται ότι δεν ήθελε να υπονομεύσει τη διαπραγμάτευση.\nΟ,τι χαρτιά κι αν είχε το Μαξίμου, το βέβαιο είναι ότι η σύγχυση καταλήγει να υπονομεύει περισσότερο την προοπτική μιας λύσης. Η κυβέρνηση άνοιξε μόνο την ντουλάπα με το φάντασμα. Παρέδωσε έτσι την εκκρεμότητα του ονόματος σε όλα τα πολιτικά ένστικτα – τόσο στη δημαγωγική σκύλευση που επιχείρησε πρώτος ο ελάσσων εταίρος της, όσο και στον γελοιογραφικό ευτελισμό που προκαλούν «αυθόρμητες» παρεμβάσεις τύπου Μάρδα.\nΤι χειρότερο θα είχε συμβεί αν είχε εξαρχής παρουσιάσει μια ξεκάθαρη γραμμή; Θα είχαν μάθει οι εχθροί τα μυστικά μας;\nΟ χειρισμός αποδεικνύει για μία ακόμη φορά ότι δεν υπάρχει ζήτημα εξωτερικής πολιτικής τόσο σοβαρό ώστε η κυβέρνηση να διστάζει να το εργαλοποιήσει για εσωτερική κατανάλωση. Αν ο στόχος ήταν όντως μια λύση ικανή να αποσπάσει την περιλάλητη «πλειοψηφία όχι των κομμάτων, αλλά των βουλευτών», το Μαξίμου δεν θα είχε φορτίσει διχαστικά το θέμα.\nΑκόμη κι αν αναγνωρίσει κανείς στον πρόεδρο των ΑΝΕΛ πολιτικό ακαταλόγιστο, οι τοξικές επιθέσεις του κυβερνητικού εκπροσώπου και του υπουργού Εξωτερικών εναντίον της αντιπολίτευσης δεν αφήνουν μεγάλα περιθώρια αμφιβολίας. Δεν βρίζεις εκείνον του οποίου τη συναίνεση φιλοδοξείς να εκμαιεύσεις.


Τάσος Ισαάκ: 21 χρόνια μετά κανείς ΔΕΝ ΞΕΧΝΑ!\nΕικοσιένα χρόνια συμπληρώνονται σήμερα από την άνανδρη δολοφονία του Τάσου Ισαάκ από τους Γκρίζους Λύκους και «αστυνομικούς» του ψευδοκράτους μέσα στην Νεκρά Ζώνη. Το απόγευμα εκείνο της 11ης Αυγούστου 1996, στη Δερύνεια της επαρχίας Αμμοχώστου, ο 24χρονος Ισαάκ βρέθηκε μαζί με άλλους Ε/κ μοτοσικλετιστές μέσα στη νεκρή ζώνη. Είχε προηγηθεί η διαφωνία ομάδας μοτοσικλετιστών με την απόφαση της Κυπριακής Ομοσπονδίας Μοτοσυκλετιστών που ακύρωσε το σκέλος της διαμαρτυρίας εντός Κύπρου.\nΜεταξύ των διαφωνούντων ήταν και ο Ισαάκ ο οποίος συνέχισε με άλλους την πορεία του προς τα κατεχόμενα. Με την είσοδο στην Νεκρά Ζώνη η κατάσταση άρχισε να εκτραχύνεται αφού στο σημείο έφτασαν και τούρκοι έτοιμοι για «πόλεμο». Με το που άρχισαν οι συμπλοκές, ο Τάσος Ισαάκ στην προσπάθειά του να βοηθήσει ένα καταδιωκόμενο από τους τούρκους φίλο του, εγκλωβίστηκε στα συρματοπλέγματα με αποτέλεσμα να ξυλοκοπηθεί βάρβαρα από γκρίζους λύκους και τους ψευτοαστυνομικούς τους ψευδοκράτους. Μετά από ανελέητα κτυπήματα με τσεκούρια και ρόπαλα ήρθε και το θανατηφόρο τελειωτικό κτύπημα με πέτρα. Σύμφωνα με την έκθεση του ΟΗΕ ο Τάσος Ισαάκ άφησε την τελευταία του πνοή 95 μέτρα από την την ελληνοκυπριακή πλευρά και 32 από την τουρκοκυπριακή.\nΜέχρι σήμερα κανένας από τους δολοφόνους δεν έχει συλληφθεί ούτε καταδικαστεί.\nΦέτος, με συντροφιά τη μοτοσυκλέτα του Τάσου Ισαάκ, που πρώτη φορά ταξίδευε εκεί από τη μαύρη μέρα του Αυγούστου του 1996 και με τη σκέψη στον μάγκικο και ελεύθερο βρυχηθμό της, η Πρωτοβουλία Μνήμης Ισαάκ-Σολωμού δεν αμέλησε και τόλμησε για ακόμα ένα χρόνο να παρέμβει για να υπενθυμίσει πως «αυτά τα κόκκινα σημάδια στους τοίχους μπορεί να 'ναι κι από αίμα», πως οι φονιάδες κοιμούνται ανενόχλητοι, πως το νησί μας απαιτεί λαό για να παλέψει για τη λευτεριά του.


Η Υπηρεσία Πολιτικής Αεροπορίας ανακοινώνει στο επιβατικό κοινό τις νέες παρατάσεις στις αεροπορικές οδηγίες (Covid-19 notams), για αναστολή πτήσεων με την Καταλονία και για διεξαγωγή μόνο στο Δ.Α.Α «Ελευθέριος Βενιζέλος» πτήσεων από Αλβανία και Βόρεια Μακεδονία.\n– Πτήσεις που αναφέρουν ότι ευρίσκονται σε επικίνδυνη κατάσταση (emergency flights).\n– Οι πτήσεις ανθρωπιστικού ενδιαφέροντος (humanitarian flights).\n– Οι στρατιωτικές πτήσεις (military flights).\n– Οι πτήσεις πυροσβεστικών αεροσκαφών (fire fighting flights).\n– Οι πτήσεις της Frontex (frontex flights).\n– Οι πτήσεις επιστροφής αεροσκάφους μόνο με το πλήρωμα του (ferry flights).\nnotamΚοινωνίαΥπηρεσία Πολιτικής Αεροπορίας


Διαφορά μεταξύ CPC και CPA - Διαδίκτυο\n18 μακριά χτενίσματα που πρέπει να λάβετε υπόψη\nΠαίξτε με πλεξούδες, κτυπήματα και κουλούρια-ή αφήστε τα μακριά μαλλιά σας να χαλαρώσουν.\nΔιαφορά μεταξύ iPad και PSP Go\niPad εναντίον PSP Go Εάν αποφασίσετε αν θα πάρετε ένα iPad ή ένα PSP Go, θα πρέπει να αναρωτηθείτε τι θέλετε πραγματικά από τη συσκευή. Το iPad είναι\nΔιαφορά μεταξύ χαμηλών δοκών και υψηλών δοκών\nLow Beams vs High Beams Τα μηχανοκίνητα οχήματα, όπως αυτοκίνητα, λεωφορεία και φορτηγά έχουν προβολείς που είναι προσαρτημένοι στον προφυλακτήρα ή στην κουκούλα. Αυτοί οι λαμπτήρες είναι συνηθισμένοι\nΔιαφορά μεταξύ πολωμένου και μη πολωμένου φακού\nΑυτό που κάποτε ήταν τα ορόσημα των ταινιών κλασικής δράσης της δεκαετίας του '90 έχουν γίνει πλέον κάτι περισσότερο από μια δήλωση μόδας. Σήμερα, καμία στολή δεν είναι πλήρης χωρίς αυτά.\nτι είναι θεμέλιο μαξιλαριού\nπώς μοιάζουν οι κανονικοί κόλποι\nγυναικεία ρούχα καλεσμένων γάμου\nέκανε η Serena Williams ένα μωρό


Τσίπρας – Τουσκ : συζήτησαν για Brexit, Τουρκία, προσφυγικό - Ειδήσεις - νέα - Το Βήμα Online\nΤσίπρας – Τουσκ : συζήτησαν για Brexit, Τουρκία, προσφυγικό\nΓεύμα με τον πρόεδρο του Ευρωπαϊκού Συμβουλίου Ντόναλντ Τουσκ είχε ο πρόεδρος του ΣΥΡΙΖΑ, Αλέξης Τσίπρας.\nΤί συζήτησαν Τσίπρας – Τουσκ\nΌπως αναφέρει ο κ. Τσίπρας με ανάρτησή του στα social media, συζήτησαν για το επικείμενο Ευρωπαϊκό Συμβούλιο, για το Brexit και την προσφυγική κρίση.\n«Τόνισα τη σημασία που έχει η έναρξη των ενταξιακών διαπραγματεύσεων της Βόρειας Μακεδονίας αλλά και της Αλβανίας, εφόσον τηρήσει τις δεσμεύσεις της σε σχέση με την Ελληνική Εθνική Μειονότητα», έγραψε ο Αλέξης Τσίπρας.\nΤόνισε δε «την ανάγκη να αξιοποιηθούν οι κυρώσεις που αποφασίσαμε στο προηγούμενο Συμβούλιο, κατά της Τουρκίας για τις παράνομες ενέργειές της στην κυπριακή ΑΟΖ».\nΤέλος, ο Αλέξης Τσίπρας ευχαρίστησε τον κ. Τουσκ για την εποικοδομητική συνεργασία τους τα τελευταία 4,5 χρόνια.\nΤουσκ - Τσίπρας


ΣΥΛΛΟΓΟΣ ΕΚΠ/KΩΝ Π.Ε. «Ο ΠΕΡΙΚΛΗΣ»: Συμπλήρωση αριθμού κρατήσεων για τη θεατρική βραδιά. – ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. "Ο ΠΕΡΙΚΛΗΣ"\nΘέμα: Συμπλήρωση αριθμού κρατήσεων για τη θεατρική βραδιά.\nΗ πρωτοβουλία του συλλόγου μας για τη διοργάνωση θεατρικής βραδιάς φαίνεται ότι είχε μεγάλη απήχηση στους συναδέλφους.\nΣας ενημερώνουμε ότι ο αριθμός των προς διάθεση κρατήσεων για τη συμμετοχή στη θεατρική βραδιά συμπληρώθηκε ήδη.\nΣε περίπτωση που υπάρχει αυξημένο ενδιαφέρον για την παρακολούθηση της παράστασης παρακαλούμε να μας ενημερώσετε μέχρι την Παρασκευή 14/2/14 ώστε να επαναλάβουμε τη διοργάνωση και σε μια άλλη ημερομηνία.


Ο Πρότσεκ βάζει… πίεση στον Βοζίνια | Goal News Cy\nGOALΟ Πρότσεκ βάζει… πίεση στον Βοζίνια\nΟ Πρότσεκ βάζει… πίεση στον Βοζίνια\nΜε Πάτρικ Πρόσεκ και Ζοσιμάρ Βοζίνια, η ΑΕΛ μπορεί να αισθάνεται πως στη θέση του τερματοφύλακα θα έχει δύο πολύ καλές επιλογές στη νέα σεζόν. Ο Πολωνός έχει εμπειρίες από το κυπριακό πρωτάθλημα αφού αγωνιζόταν στον Εθνικό. Μπορεί να βάλει επιπλέον πίεση στον Βοζίνια και μαζί να αποτελέσουν πολύ καλό δίδυμο.\nΑπό εκεί και πέρα υπάρχουν κι άλλα στοιχεία που μπορούν να φέρουν την ΑΕΛ σε καλύτερη κατάσταση, όπως για παράδειγμα το ανέβασμα του Ντάνι Μπενίτεθ. Ο Ισπανός αν και ήλθε ανέτοιμος πέρσι, σε κάποιους αγώνες εντυπωσίασε. Οπότε, ξεκινώντας φέτος την προετοιμασία και με πολλά παιχνίδια στα πόδια, υπολογίζεται ότι θα είναι καλύτερος.\nΠερίπου τα ίδια ισχύουν και για τον Μάνουελ Τόρες, που αποκτήθηκε τον περασμένο Ιανουάριο. Τέλος, πολύ διαφορετική θα είναι η ΑΕΛ εάν ο Ντόσα Ζούνιορ εμφανιστεί χωρίς προβλήματα.


5 προορισμοί που αξίζει να επισκεφτείς αυτό το Πάσχα\nΗ μετακίνησή μου11 Απριλίου 2022\nΑυτό το Πάσχα το περίμενες καιρό! Δύο χρόνια και κάτι παραπάνω! Και ναι έφτασε επιτέλους η στιγμή που οι περιορισμοί είναι λιγότεροι, οι μετακινήσεις είναι ελεύθερες και η διάθεση για ταξίδια μεγαλύτερη από ποτέ.\nΣε κάθε γωνιά της Ελλάδας το Πάσχα γιορτάζεται με διαφορετικό τρόπο κι εμείς έχουμε συγκεντρώσει 5 μοναδικούς προορισμούς με ξεχωριστά έθιμα και παραδόσεις, που μπορείς να επιλέξεις, αν αποφασίσεις να ταξιδέψεις έστω και τελευταία στιγμή.\nΕίναι ιδανικό μέρος για να επισκεφτείς το Πάσχα. Συνδυάζει βουνό και θάλασσα, απέχει περίπου 2,5 ώρες από την Αθήνα και ξεχωρίζει για το ενετικό της λιμάνι, το Κάστρο, τις όμορφες γειτονιές και τα κοντινά παραδοσιακά χωριουδάκια. Το βράδυ της Μεγάλης Παρασκευής, κάτοικοι αλλά και επισκέπτες ακολουθούν την περιφορά του Επιταφίου, σχηματίζοντας πομπές, που διέρχονται από το λιμάνι. Εκεί βρίσκονται αναμμένες δάδες, ειδικά τοποθετημένες στις τάπες του Κάστρου. Στη μέση της εισόδου του λιμανιού οι δάδες σχηματίζουν ένα μεγάλο σταυρό, μία φαντασμαγορική εικόνα, που φωταγωγεί ολόκληρο το λιμάνι. Το έθιμο συνδυάζει τη θρησκευτική μυσταγωγία με την προσπάθεια του νεαρού μπουρλοτιέρη Ανεμογιάννη να πυρπολήσει τη τουρκική ναυαρχίδα στον χώρο αυτό.\nΗ Μάνη είναι γεμάτη πέτρινα σκαλιά, ξεχωριστά σοκάκια, παραμυθένια σπίτια και ιστορικές εκκλησίες που δημιουργούν το ιδανικό σκηνικό για να ζήσεις τις παραδόσεις αυτών των ημερών, όπως πραγματικά είναι. Ένα πασχαλινό έθιμο της Μάνης είναι το ζύμωμα. Από τη Μεγάλη Πέμπτη οι νοικοκυρές αρχίζουν να ζυμώνουν λαμπριάτικες κουλούρες για κάθε άτομο του σπιτιού, τους φίλους και τους συγγενείς. Τη Μεγάλη Παρασκευή είναι ξεχωριστή η περιφορά του Επιταφίου στην Αρεόπολη, ενώ το βράδυ της Ανάστασης, δεν πρέπει να χάσεις το μαγευτικό θέαμα των βεγγαλικών στον ουρανό της Μάνης. Οι κάτοικοι στο Λεωνίδιο στο άκουσμα του «Χριστός Ανέστη», αφήνουν ελεύθερα χιλιάδες αερόστατα, τα οποία γεμίζουν τον ουρανό δημιουργώντας ένα ξεχωριστό θέαμα.\nΑν και η Αράχωβα θεωρείται ο απόλυτος χειμωνιάτικος προορισμός λόγω του χιονοδρομικού κέντρου, αξίζει να την επισκεφτείς και το Πάσχα, αφού και σχετικά κοντά στην Αθήνα είναι, υπολόγισε περίπου κανένα 2ωρο και ξεχωριστά θα ζήσεις τη Λαμπρή. Οι 35 εκκλησίες που υπάρχουν στην περιοχή, σε προδιαθέτουν για το παραδοσιακό Πάσχα που θα ζήσεις. Ένα ιδιαίτερο έθιμο της περιοχής είναι ότι ανήμερα του Πάσχα κάθε γειτονιά πνίγεται στον καπνό. Σε πολλά σπίτια δηλαδή σκάβουν έναν λάκκο που ανάβουν φωτιές με κληματόβεργες για να ψήνονται τα αρνιά. Κι αυτές τις νοστιμιές, μπορείς να τις απολαύσεις και στο πιάτο σου στις τοπικές ταβέρνες.\nΤο Πήλιο είναι όμορφο όλες τις περιόδους του χρόνου, αλλά την Άνοιξη φαίνεται ακόμα ωραιότερο. Από τα 24 γραφικά χωριά του ξεχωρίζουν η Μακρυνίτσα, η Πορταριά, η Τσαγκαράδα, οι Μηλιές και η Ζαγορά. Τη Μεγάλη Πέμπτη στις εκκλησίες των χωριών του Πηλίου ακούγεται το «Μοιρολόι της Παναγιάς» από τα αγόρια, ενώ οι βραδινές ιερές ακολουθίες προσθέτουν τη δική τους κατάνυξη στην ατμόσφαιρα. Τη Μεγάλη Παρασκευή γίνεται η περιφορά των επιταφίων στα λιθόστρωτα καλντερίμια με τη συμμετοχή του κόσμου να ακολουθεί την πομπή, κρατώντας αναμμένα κεριά.\nΑν θέλεις να ζήσεις το Πάσχα με άρωμα μιας άλλης εποχής, είναι ευκαιρία να επισκεφτείς τη φημισμένη καστροπολιτεία της Μονεμβασιάς. Εκεί, θα ζήσεις τη μαγική ατμόσφαιρα των ημερών και θα έχεις την ευκαιρία να περπατήσεις σε γραφικά δρομάκια, να μυρίσεις ρίγανη και θυμάρι στα βράχια της και να χαζέψεις τα περήφανα αρχοντικά της.\nΠάσχα στη Μονεμβασιά σημαίνει κατανυκτικές λειτουργίες στην εκκλησία του Ελκόμενου Χριστού όλη τη Μεγάλη Εβδομάδα. Τη Μεγάλη Παρασκευή είναι ξεχωριστή η περιφορά του Επιταφίου στα πλακόστρωτα δρομάκια της μεσαιωνικής πολιτείας, αφού οι ψαλμωδίες αντηχούν στον βράχο της Μονεμβασιάς. Το απόγευμα της Κυριακής του Πάσχα αναβιώνει στον περίβολο της εκκλησίας του Ελκόμενου το κάψιμο του Ιούδα. Ένα ανθρώπινο ομοίωμα γεμισμένο με ξύλα και άχυρα καίγεται με φαντασμαγορικό τρόπο! Μόλις η φωτιά ανάψει, αρχίζει ο χορός των βεγγαλικών!\nΛίγο πριν ξεκινήσεις λοιπόν τα ταξίδια με το αυτοκίνητό σου, ενημερώσου για τον καιρό που θα συναντήσεις σε όλη σου τη διαδρομή μέσα από την υπηρεσία ROADS που δημιουργήσαμε σε συνεργασία με το Εθνικό Αστεροσκοπείο Αθηνών. Και για ό,τι χρειαστείς στον δρόμο, εμείς είμαστε δίπλα σου.\nΌπου κι όπως ονειρεύεσαι να βρίσκεσαι αυτές τις γιορτές, σου στέλνουμε τις πιο γλυκές ευχές για ένα όμορφο Πάσχα με υγεία, δύναμη και ξεχωριστές στιγμές κοντά στους αγαπημένους σου.😊


Ιστορια Γ' - emathisi\nΑπό τη μυθολογία από την Ιστορία\n1. Η Δημιουργια του κόσμου\n3. Ο ΘΗΣΕΑΣ\n4. Η ΑΓΡΟΝΑΥΤΙΚΗ ΕΚΣΤΡΑΤΕΙΑ\n5. Ο ΤΡΩΪΚΟΣ ΠΟΛΕΜΟΣ\n6. ΟΙ ΠΕΡΙΠΕΤΕΙΕΣ ΤΟΥ ΟΔΥΣΣΕΑ\n7. Η ΕΠΟΧΗ ΤΟΥ ΛΙΘΟΥ\n8. ΚΥΚΛΑΔΙΤΙΚΟΣ ΠΟΛΙΤΙΣΜΟΣ\n9. Ο ΜΙΝΩΙΚΟΣ ΠΟΛΙΤΙΣΜΟΣ\n10. Ο ΜΥΚΗΝΑΪΚΟΣ ΠΟΛΙΤΙΣΜΟΣ\nΔιαδραστικά Σχολικά Βιβλία: Ιστορία Γ' Δημοτικού\nΒασικοί ΣτόχοιΟι μαθητές επιδιώκεται να:Να αναπτύξουν ενδιαφέρον για την ελληνική μυθολογία και τις επιβιώσεις της στη γλώσσα, τη λογοτεχνία, την τέχνη.Να έλθουν σε επαφή με την πολιτιστική τους κληρονομιά.Να κάνουν συσχετίσεις και να προβαίνουν σε απλές γενικεύσεις.Να προβληματιστούν για τη σχέση του ανθρώπου με το φυσικό περιβάλλον και τον αγώνα του για την πρόοδο.\nΠατήστε πάνω στην εικόναΠηγή: http://ebooks.edu.gr\nΛογισμικό με θέμα την Ελληνική μυθολογία\nWinged SandalsΨηδιακό παιχνίδι για παιδιά, που μπορείτε να παίξετε δωρεάν στον H/Y σας online, με θέμα την ελληνική μυθολογία. Είναι χρήσιμο να γνωρίζετε αγγλικά (εσείς ή το παιδί) και να διαβάζετε την ιστορία πριν από κάθε παιχνίδι.Πηγή: http://noesi.gr/old/node/2511\nΕλληνική Μυθολογία (Πληροφορίες)Μπορείτε να βρείτε πολλές πληροφορίες για την ελληνική μυθολογία. Πρόσωπα, θεοί, μυθικοί ήρωες, μύθοι κτλ. Στην αρχή θα πρέπει να περιμένετε λιγάκι για να τελειώσει η "εισαγωγή" με τις βροντές και τις αστραπές και να οδηγηθείτε στο κυρίως πρόγραμμα.Οδηγίες: Πατήστε πάνω στην εικόνα. Θα μεταφερθείτε σε μια ιστοσελίδα, πατήστε στο κουτάκι "Λήψη" του αρχείου και κάντε αποθήκευση αρχείου. Καλή διασκέδαση.Πηγή: http://3dim-megar.att.sch.gr


Πλήρης επιβεβαίωση ΑγροΤύπου, δημοσιεύθηκε το ΦΕΚ με τις συνδεδεμένες | ΑγροΤύπος\nΠλήρης επιβεβαίωση ΑγροΤύπου, δημοσιεύθηκε το ΦΕΚ με τις συνδεδεμένες\n23/03/2021 09:36 μμ\nΜε ανακοίνωση που εξέδωσε το ΥπΑΑΤ αργά το απόγευμα της Τρίτης επιβεβαιώνει πλήρως όσα γράψαμε νωρίτερα.\nΣυγκεκριμένα, όπως αναφέρει στην ανακοίνωση, δημοσιεύθηκε το ΦΕΚ και αρχίζει άμεσα η καταβολή των ενισχύσεων για αιτήσεις του 2020. Δεν διευκρινίζει όμως ποιά ημέρα θα αρχίσει η καταβολή, αν και θεωρείται πιθανό αυτό να γίνει από την Τετάρτη κι έπειτα. Πάντως, στις πύλες ΟΣΔΕ έως τις 10 το βράδυ της Τρίτης, δεν είχε ανέβει στο σύστημα η πληρωμή.\nΟι εν λόγω πληρωμές αφορούν σε τακτοποίηση εκκρεμοτήτων σχετικά με την τεκμηρίωση της ιδιοκτησίας αγροτεμαχίων, ταυτοποιήσεων στοιχείων με την ΑΑΔΕ, Τραπεζικά Ιδρύματα κ.λπ. σύμφωνα με τις προβλεπόμενες ενέργειες που ανακοίνωσε ο ΟΠΕΚΕΠΕ.


Δημοσίευση: Τρίτη, 05 Απριλίου 2011 22.36\nΗ Πειθαρχική Επιτροπή της Ε.Π.Σ.ΑΝ.Α κατά τη συνεδρίασή της, που έγινε την Τρίτη (5/4), τιμώρησε τους παίκτες που αποβλήθηκαν στα παιχνίδια του Σαββατοκύριακου (2 και 3/4).\tΑναλυτικά οι ποινές: 1. ΑΝΤΑΡΤΗΣ Α. (ΑΡΗΣ ΒΟΥΛΑΣ), 1 Αγωνιστική και χρηματικό πρόστιμο 10€.2. ΚΟΝΤΟΥΛΗΣ Π. (ΠΟΡΤΟ ΡΑΦΤΗ), 1 Αγωνιστική και χρηματικό πρόστιμο 10€.3. ΤΣΩΝΗΣ Α. (ΓΣ ΜΑΡΚΟ), 1 Αγωνιστική και χρηματικό πρόστιμο 10€.4. SUMANARIU G. (ΑΠΟ ΝΙΚΗΦΟΡΟΣ), 1 Αγωνιστική και χρηματικό πρόστιμο 10€.5. ΚΑΛΟΓΗΡΟΥ Α. (ΑΟ ΣΤΑΜΑΤΑ), 3 Αγωνιστικές και χρηματικό πρόστιμο 30€.6. ΚΑΒΙΑ Ε. (ΝΙΚΗ ΔΡΟΣΙΑΣ), 1 Αγωνιστική και χρηματικό πρόστιμο 10€.7. ΤΖΩΡΑΣ Ε. (ΛΑΥΡΕΩΤΙΚΗ), 4 Αγωνιστικές και χρηματικό πρόστιμο 40€.8. ΝΙΚΟΛΑΟΥ Π. (ΑΜΦΙΑΡΑΟΣ ΚΑΛΑΜΟΥ), 1 Αγωνιστική και χρηματικό πρόστιμο 10€.9. ΠΙΚΟΥΛΙΔΗΣ Α. (ΘΥΕΛΛΑ ΡΑΦΗΝΑΣ), 1 Αγωνιστική και χρηματικό πρόστιμο 10€.10. ΝΤΡΕΝΟΒΑ Ε. (ΠΑΛΛΗΝΙΑΚΟΣ), 3 Αγωνιστικές και χρηματικό πρόστιμο 30€.\tΚατηγορία: Ερασιτεχνικό - ΕΠΣ Ανατολικής Αττικής


elkibra - Rebetiko - KOSTAS NOUROS΄ GARDEN: Ξεκλειδώνοντας τον Νούρο... (Nouros)\nΞεκλειδώνοντας τον Νούρο... (Nouros)\nΕισαγωγή: Το τραγούδι "ΟΥΖΟ" ΄(1929) είναι ένα μικρό και "αθώο" λουλουδάκι ενός μεγάλου μπαχτσέ. Δε φαίνεται να λάμπει (ενώ κρύβει μέσα του πολύ φως), ούτε να ευωδιάζει (ενώ μοσχομυρίζει). Είναι αργόσυρτο, παίζει βιολί ο τρυφερός Ογδοντάκης και τραγουδάει ο Νούρος. Ένα τραγούδι που κανείς δε θα το πρόσεχε, κανείς δε θα μάθαινε να το τραγουδάει και, πολύ περισσότερο, να το παίζει. Οι στίχοι του είναι απλοί, ακόμα και σε πολλαπλές ματιές, πατάνε σ΄ένα παλιότερο παραδοσιακό, το "ΟΥΖΟ ΟΥΖΟ" και δε φαίνεται να λένε κάτι ιδιαίτερο. Το παρακάτω κείμενο είναι ένα "ξεκλείδωμα" ενός, φαινομενικά, "αθώου" τραγουδιού της Μικρασιάτικης παράδοσης. Να όμως που... Ακούστε το πρώτα! http://www.fileden.com/files/2008/6/6/1947074/Ouzo%201928.mp3\nΤα τραγούδια είναι σα δέματα που μας προσφέρονται. Μπορούν να δίνουν έκσταση, απλή χαρά, παρηγοριά, μελαγχολία (που όμως εκτονώνει). Μας έρχονται σα πακέτα, κρύβοντας μέσα τους ορατά και αόρατα συστατικά. Το στίχο, μιά διαδικασία που φαίνεται απλή αλλά είναι ιδιαίτερα πολύπλοκη και πολυεπίπεδη, τη μουσική σύνθεση, τον/την εκτελεστή/τρια, τους μουσικούς που συμμετέχουν. Πολύ χοντρικά, κάπως έτσι είναι. Έχω μερικές φορές κατακρίνει ανθρώπους που, ψάχνοντας μέσα στα "ρεμπέτικα", αποσυνθέτουν τα δέματα των τραγουδιών εις τα εξ΄ων συνετέθησαν. Έχω ακούσει τον εαυτό μου να λέει ότι είναι ανόητο να βάζει κανείς τα τραγούδια στο χειρουργικό τραπέζι και να τα τεμαχίζει, με "λευκά γάντια". Με το " λευκά γάντια" εννοώ ανθρώπους που πέρασαν/περνούν μέσα από τη ζωή/την πιάτσα αβρόχοις ποσί και μέσα από στενές και διανοουμενίστικες οπτικές γωνίες, πασκίζουν να αναλύσουν το ένα και το άλλο, χρησιμοποιώντας συνήθως σημερινές απόψεις. Κι όμως, ενός είδους "χειρουργική επέμβαση" θα κάνω κι εγώ σ΄αυτή την ανάρτηση, χωρίς να ντρέπομαι που φάσκω και αντιφάσκω. Είναι έτσι η ζωή σήμερα, είναι τόσο καταιγιστικές οι αλλαγές που, αν δε θέλει κανείς να ρίξει άγκυρα σε σταθερές και αμετακίνητες απόψεις, είναι μοιραίο να φάσκει και να αντιφάσκει. Σας καλώ να μπούμε μέσα στο τραγούδι "Όλο ούζο" (1929) παραδ/κό, Columbia GB 18055, 20697. Βιολί παίζει ο Γιάννης Δραγάτσης (Ογδοντάκης) και τραγουδάει ο Κώστας Μασσέλος (Νούρος). Σημειώνω πρώτα τους στίχους:\nΤο "ΟΥΖΟ" δε πρέπει να συγχέεται με το ομότιτλο παραδοσιακό "ΟΥΖΟ",ένα τραγούδι των αρχών του αιώνα, τραγουδισμένο από τη Μαρίκα Παπαγκίκα (1926) Ν. Υόρκη, το Νούρο (έχει τραγουδήσει και αυτός, ένα χρόνο νωρίτερα, το 1928), το Νταλγκά, τον Ρούκουνα και ίσως και άλλους. Οι στίχοι του παλιότερου, παραδοσιακού "ΟΥΖΟ" είναι οι παρακάτω:\nας πιούμε και καμιά μπυρίτσα που τη ΄ρέχτηκα.\nΤα παιδιά της γειτονιάς σου με πειράζουνε,\nΘα τα πιάσω να τα δείρω τα μπαγάσικα,\nΓειά σου, Νούρο μου! Γειά σου, Ογδοντάκη μου!\nΤο πρώτο, το "ΟΥΖΟ", έχει τραγουδιστεί το 1929 από το Νούρο και από το Νταλγκά, με ελαφρά, αλλά καθοριστικά διαφορετικούς στίχους. Δε γνωρίζω αν είναι παραδοσιακό ή μιά παραλλαγή φτιαγμένη από το Γ. Δραγάτση, με συνεργασία του Κ. Νούρου στους στίχους. Κάτι τέτοιο πιστεύω, αλλά δε μπορώ να το αποδείξω. Οι στίχοι αυτού του τραγουδιού πάσχουν από μιά λογική ασυνέπεια. Μοιάζουν σα να τραυλίζουν, σα νά΄ναι ανάκατες σκέψεις\nκαι φράσεις που βγαίνουν από το μυαλό και το στόμα ενός μεθυσμένου προσώπου. Υπάρχει, ίσως, η περίπτωση να έγινε αυτό σκόπιμα. Το τραγούδι δεν είναι μουρμούρικο, ώστε να μη μας παραξενεύει η συρραφή δίστιχων από την προφορική παράδοση ή από διαφορετικά τραγούδια. Ο Γ. Δραγάτσης και ο Κώστας Νούρος δε βρέθηκαν ποτέ σ΄αυτό το τοπίο. Ας δούμε τώρα γιατί τα σημεία με τους κόκκινους χαρακτήρες δημιουργούν κάποια ερωτηματικά.\n"τα κορίτσια με θαυμάζουν, αχ, και στο δρόμο με πειράζουν":\nτο ρ. πειράζω χρησιμοποιείται στα ρεμπέτικα με δύο τρόπους. Είτε, κάνω καζούρα, περιπαίζω (βλ. στο τρ. "τα παιδιά της γειτονιάς σου με πειράζουνε, βρε μπεκρή, βρε αλανιάρη, με φωνάζουνε") είτε, φλερτάρω με ερωτικούς σκοπούς. Στη συγκεκριμένη περίπτωση, δεν είναι ξεκάθαρο με ποιά απ' τις δυό έννοιες χρησιμοποιείται από το Νούρο. Προφανώς, ο στίχος αφορά τον ίδιο, εννοώντας πως τα κορίτσια τον θαυμάζουν, μιά και ήταν πολύ όμορφος στα νιάτα του. Το "με πειράζουν", αναφέρεται στα κορίτσια, ή "παίζει" ανάμεσα στο θέμα του τραγουδιού που μιλάει γιά ένα μπεκρή, και σ΄ένα κρυμένο νόημα ότι μπορεί να έριχναν υπονοούμενα στον ίδιο, γνωρίζοντας την ομοφυλοφιλία του;\nΤο δεύτερο σημείο που δημιουργεί ερωτηματικά είναι το επίθετο έρμα, όπου έρμος, -η, -ο, σημαίνει κακόμοιρος, φουκαράς, κακότυχος (με τρυφερή διάθεση) . Λόγω που η εγγραφή δεν είναι πολύ καθαρή, και το μυαλό ακούει συχνά αυτό που του υπαγορεύει η λογική, νόμιζα πως ο Νούρος έλεγε "τέρμα σαντούρια και βιολιά". Όταν ξεκαθάρισα πως δεν ήταν έτσι, αναρωτήθηκα, γιατί δεν έλεγε "φέρτε σαντούρια και βιολιά", ιδιαίτερα στην επανάληψη όπου χαιρετάει το φίλο του, τον βιολάτορα Ογδοντάκη. Κι όμως, λέει "έρμα" . Γιατί, άραγε; Κατανοητό θα ήταν, προκειμένου γιά τα σαντουρόβιολα, αν το έλεγε μετά την επιβολή της λογοκρισίας (1937) που τα έθεσαν εκτός μάχης. Βρισκόμαστε όμως στο 1929, εφτά χρόνια μετά τη λαίλαπα της καταστροφής στη Μικρασία. Τη μόνη εξήγηση που μπορώ να δώσω είναι ότι ο Νούρος στέλνει ένα φιλικό και τρυφερό σήμα συμπάθειας στους συμπατριώτες του. Αντί να πει πρόσφυγες ή Μικρασιάτες λέει, "έρμα σαντούρια και βιολιά" που ήταν τα βασικά όργανά τους. Ακόμα πιό πολύ σιγουρεύομαι από τη συνέχεια, "κι όλα τ΄άλλα, σα μικρό παιδί, τα έχω πάθει, μέσα στην Ελλάδα την παλιά". Το "σα μικρό παιδί", το αντιλαμβάνομαι πάλι σα σήμα και το εξηγώ σαν "που σταθήκαμε τόσο αφελείς, αφενός στο να πιστέψουμε σ΄ένα ουτοπικό όνειρο παραμονής στη γη μας, απελευθερωμένοι όμως από τους Τούρκους και αφετέρου, πως πιστέψουμε ότι θα μας αγαπούσαν όταν ήρθαμε εδώ, στην ξενητειά". Είναι ο Νούρος που στη δική του εκτέλεση λέει "έρμα σαντούρια και βιολιά". Είναι ο Νούρος πάλι που λέει "τα έχω πάθει". Ο Νταλγκάς λέει, αντίστοιχα, "φέρτε σαντούρια και βιολιά" και "τα έχω κάνει". Αυτές οι δυό αλλαγές, απ΄τη μεριά του Νούρου, είναι που με κάνουν να εστιάζω επάνω του, νιώθοντας ότι, αφενός έστελνε ένα σήμα στους συμπατριώτες του, αφετέρου, με το "πάθει" μπορεί, κάλλιστα, να αναφέρεται στον εαυτό του... Ακούστε όμως και την εκτέλεση με τον Αντώνη Αδαμαντίδη (Νταλγκά) γιά να δείτε τις μεγάλες διαφορές και να καταλάβετε καλύτερα το ιδαίτερο της περίπτωσης Νούρου. Η φωνή του Νταλγκά ήταν πάντα άψογα ζυγισμένη. Ο άνθρωπος αυτός έβγαζε ένα βουερό ποταμό ζωικής χαράς και δύναμης.\nYποθέτω πως κάποιοι/ες μπορεί να τα βρίσκουν όλ΄αυτά διανοουμενίστικες φαντασιώσεις, με την έννοια ότι αποκλείεται να στέλνανε τέτοια σήματα και να περιμένανε ότι το κοινό θα τα έπιανε. Οι λαϊκοί άνθρωποι (οι σημερινοί)ακούνε ένα τραγούδι και το γουστάρουν ή όχι Δε κάθονται να το ψιψιρίζουν κι αυτούς που το κάνουν τους λένε μαλάκες και κουλτουριάρηδες. Δίκηο έχουν. Σ΄αυτό το blog όμως δε τραγουδάω, ούτε γλεντάω. Κάτι άλλο πάω να κάνω. Αν την ώρα ενός γλεντιού άρχιζα να διυλίζω τον κώνωπα, θά΄χαν δίκηο να μου ρίξουν μιά βροχή από κατραπακιές. Αυτά ήταν, πάντως, τα δυό καίρια σημεία αυτού του τραγουδιού. Ανακεφαλαιώνοντας, φαίνεται πως οι Μικρασιάτες συνθέτες, λόγω της κατάστασης που υπήρχε γύρω τους και τη βίωναν, ανέπτυξαν ένα είδος διττής γλώσσας, κάποιους απλούς κώδικες που, είτε με τη μορφή διπλών νοημάτων, είτε με άμμεση ή έμμεση ειρωνεία, πετούσαν αιχμές προς τη μεριά των ντόπιων, υποδηλώνοντας την πολιτιστική τους ανωτερότητα, Παραδείγματα υπάρχουν πολλά και θα σημειωθούν σε μελλοντικές αναρτήσεις... (συνεχίζεται)\nΑναρτήθηκε από elkibra στις 1:11 π.μ.\nΕτικέτες Γιάννης Δραγάτσης-Ογδοντάκης, Μικρασιάτες, Ξεκλειδώνοντας το Νούρο